de:work : Nova Iskra : Nova Iskra\nNova Iskra ove nedelje predstavlja predavanje de:work studija, koje će prezentovati Goran Pandža\nPredavanje će predstaviti Goran Pandža, osnivač i kreativni direktorde:work studija.\nDizajn studio de:work čine Goran Pandža (kreativni direktor), Sonja Kovačević (senior dizajner), FIlip Marić (direktor za odnose sa klijentima) i Irena Malić (dizajner). de:work kroz svoje aktivnosti pokriva kreativne faze marketinga, uključujući konceptualizaciju, dizajn, fotografiju, animaciju, web dizajn kao i vođenje kompletnog procesa produkcije nakon završetka kreativnog procesa. Studio postoji već pet godina, i za to vreme je sarađivao sa širokim spektrom klijenata – od malih i srednjih preduzeća, preko organizacija civilnog društva do velikih multinacionalnih korporacija.\nGlavna polja ekspertize studija su kreiranje vizuelnog identiteta kompanija, projekata i kampanja, kao i svi vidovi grafičkog dizajna. Digitalne komunikacije (web/animacija/aplikacija) i privremena arhitektura su posebno polje interesovanja ovog studija.\nU okviru svog predavanja u Novoj Iskri, Goran Pandža će prezentovati dosadašnji rad de:work studija, kao i specifičnosti radnog procesa unutar samog studija.\nOsvrnuće se na saradnju i projekte realizovane sa nekim od najistaknutijih klijenata (Ikea, Apatinska pivara. NIS, Turistička organizacija Srbije, i drugi )\nZavršio Fakultet primenjenih umetnosti u Beogradu, odsek grafički dizajn. Već više od sedam godina je aktivan na kreativnoj sceni i trenutno radi kao kreativni direktor dizajn studija De:Work. Stručnjak je u poljima kreativne direkcije i vizuelnih komunikacija. Radio je za klijente kao što su IKEA, Apatinska pivara, NIS, Turistička organizacija Srbije, Muzej primenjene umetnosti, Filmski centar Srbije, Etnografiski muzej i drugi. Pored komercijanih projekta radio je i za nevladine organizacije, među kojima se ističu projekti za Gradjanske incijative i Nezavisnu asocijaciju novinara Srbije. Posebno se ističe projekat Discover the Danube, vodiča koji je predstavljen na sajmu turizma u Berlinu u martu 2015. godine, a koji je realizovan u saradnji sa Dunavskim centarom za kompetenciju. Tokom poslednje dve godine radio je više brending kampanja za klijente i tržišta Rusije, Kanade, Velike Britanije i SAD.


EU sprema drakonsku kaznu “General electric”-u i “Merck”-u – Bankar.me\nJuly 7, 2017 BIZNIS, EVROPA, PLANETA, SVE VIJESTI Leave a comment\nAmeričkoj kompaniji “General electric”, njemačkom proizvođaču lijekova “Merck”-u i japanskom “Canon”-u prijeti visoka kazna, jer ih je Evropska komisija optužila za kršenje evropskih proceduralnih propisa na području spajanja kompanija.\nNjemačkom “Merck”- zamera se uskraćivanje informacija o inovacijskom projektu za laboratorijske hemikalije, koji je bio u fokusu analize “Merck”-ovog preuzimanja “Sigma-Aldrich”-a, odobrenog u junu 2005. godine.\nKompaniji “General electric” se, pak, zamjera dostavljanje netačnih, odnosno obmanjujućih podataka pri planiranom preuzimanju nemačkog proizvođača vetroturbina “LM Wind”.\n“Komisija zato nije mogla da dobije cjelovitu sliku stanja na tržištu vetroturbina, što je uticalo i na procjenu odvojene “Siemens”-ove akvizicije španske “Gamese”, poručuju iz Brisela.\nU slučaju “Canon”-a, evropske vlasti su utvrdile da ih japanski proizvođač nije obavijestio o preuzimanju “Toshiba medical systems”-a prije same transakcije niti je zatražio potrebnu dozvolu.\nPOJMOVIcanon General Electric kazna za kompanije merck\nPrevious Avatar 2: Prvi 3D film za koji naočare neće trebati\nSljedeći Dobit Samsunga skočila nevjerovatnih 70 posto


Sporazum SOFA -Instrument Globalizma\nРубрика: Политика, Актуелно, Свет Аутор: новинарство пута прочитано Датум: 19.11.2008 Одштампај\nDominacija “bušizama” u svetu, iz dana u dan, iz časa u čas, iz minuta u minut se širi.\nOkupator niti bira način, niti bira sredstvo da bi se domogao cilja. Tim povodom, okupator je bacio oko na Srbiju – malu, ali geopolitički važnu zemlju na brdovitom Balkanu. Da bi se domogao resursa Srbije, okupator je prethodno morao da na vlast 5. okotobra 2000. godine dovede i postavi svoje eksponente. Prozapadni eksponenti srpske političke scene su večiti dužnici okupatora i zbog toga je svaka okupatorova želja za njih zapovest.\nU službi okupatora, Boris Tadić kao predsednik Republike Srbije je 7.septembra 2006. godine u Vašingtonu sa američkom državnom sekretarkom potpisao famozni Sporazumom o statusu vojnih snaga SAD u Srbiji, poznatiji kao SOFA sporazum. Pre nego što je Tadić parafirao ovaj sporazum, Vlada Republike Srbije je na svojoj sednici usvojila isti. U saopštenju Vlade Republike Srbije, koja se tada tim povodom oglasila, stoji da je “ovim sporazumom omogućeno planiranje i sprovođenje bilateralnih vojnih aktivnosti, kao što su zajedničke vojne vežbe i razmena osoblja, a omogućiće Srbiji i da započne međudržavni program saradnje između Vojske i Nacionalne garde Ohajo”. Iz kabineta predsednika Srbije saopšteno je da “taj sporazum znači jačanje odbrambene saradnje Srbije i SAD, zasnovane na punom poštovanju suvereniteta obe države i povelje UN i potvrđuje potrebu jačanja zajedničke bezbednosti i doprinosa međunarodnom miru”.\nSrpsku delegaciju u Vašington tada je predvodila balerina, tj. tadašnja pomoćnica ministra odbrane Snežana Samardžić-Marković. U delegaciji se našlo mesto i za načelnika Generalštava Zdravka Ponoša koji je jedva dočekao da pred američkim vlastima klekne na kolena i poljubi zapadnu “svetu” zemlju. O ovom događaju, prozapadni mediji u Srbiji su uglavnom afirmativno pisali, naravno po diktatu svojih šefova.\nDa li srpska deca treba da ginu za okupatora?\nU svome obraćanju u Vašingtonu, Boris Tadić je izjavio:\n“Moja filozofija je veoma jasna. Novo mesto Srbije u svetu usredsređeno je na to da bude stožer kolektivne i bezbednosne arhitekture NATO-a na Balkanu”.\nKada je ovo rekao, Tadić je verovatno mislio na onaj isti NATO, koji je osiromašenim uranijom zatrovao srpsku decu i srpski narod 1999. godine. Moguće da je Boris Tadić mislio na onaj NATO koji je 1999. godine po Srbiji zverski ubijao vojsku i civile i razarao infrastrukturu naše države, a sve to nazvao “Milosrdnim anđelom”. U svakom slučaju, izvesno je da je Boris Tadić mislio na onaj NATO koji je bez odobrenja Saveta bezbednosti UN izvršio zversku agresiju na suverenu SR Jugoslaviju.\nDruga rečenica iz vašingtonskog govora koji je Boris Tadić uputio svojim velikim šefovima, glasila je: “Prošle nedelje sam puno radio na tome da naša Vlada odobri slanje jednog kontigenta vojske za operaciju NATO saveza “ISAF”, u Avganistanu. Takođe smo najavili i da smo spremni da damo svoj doprinos mirovnim snagama u Libanu”. Šta je ovom rečenicom zapravo želeo da kaže Boris Tadić? Da li to, da srpski sinovi treba da ginu u Avganistanu i Libanu, zarad globalističkih interesa američkih okupatora? Vlada Republike Srbije tada nije ovlastila Borisa Tadića da zastupa ovakve stavove u Vašingtonu. To nisu učinili ni građani Srbije. Da li to onda znači da je Boris Tadić ovakvim izjavama zastupao svoje lične stavove, kao i stavove svoje političke partije? Upravo tako, i ne samo to. Boris Tadić je želeo da pokaže da je lojalan eksponent svojim vašingtonskim šefovima koji su ga doveli na vlast u Srbiji. Nakon ovih podaničkih izjava, Boris Tadić je parafirao i sporazum SOFA.\nIzdaja javna – sporazum SOFA tajna\nPolazeći od činjenice da javnost ima opravdani interes da u skladu sa članom 51 Ustava Republike Srbije i članom 5 i 15 Zakona o dostupnosti informacijama od javnog značaja, zatraži i dobije informaciju, bez obzira u kom se obliku ona nalazi, autor ovog teksta se u septembru i oktobru 2006. godine, pozvao na to pravo i od nadležnih zatražio kopiju sporazuma SOFA. Međutim, ovo osnovno demokratsko, ustavno i zakonsko pravo koje se jemči svakom građaninu, bilo uzurpirano od strane prozapadnog režima u Srbiji više od godinu dana.\nIz Kabineta predsednika Republike Srbije, Borisa Tadića, upućivali su me da sporazum SOFA zatražim od Vlade Republike Srbije, uz obrazloženje da “Kabinet predsednika Srbije ne poseduje isti”. Sekretar Vlade Republike Srbije je tvrdio da ni Vlada “ne poseduje sporazum SOFA”. Podneo smo zahtev Ministarstvu spoljnih poslova, ali sam od tog organa dobio obaveštenje u kome se upućujem na Ministarstvo odbrane. Poslušao sam generalnog sekretara Ministarstva spoljnih poslova, pa sam podneo zahtev Ministarstvu odbrane i konačno sam posumnjao da upravo u “tom grmu leži zec”, jer nikakvog odgovora na moj zahtev nije bilo.\nPošto se niko iz Ministarstva odbrane nije udostojio da u zakonskom roku od 15 dana pozitivno ili negativno odgovori na moj zahtev, koristeći svoje zakonom zagarantovano pravo, 7. decembra 2006. godine, izjavio sam žalbu republičkom povereniku za informacije. Pošto mi je bila sumnjiva tvrdnja Ministarstva spoljnih poslova, da ni oni nemaju traženi sporazum SOFA, pored izjavljene žalbe na “ćutanje administracije” Ministarstva odbrane, izjavio sam žalbu i na sumnjiv odgovor Ministarstva spoljnih poslova. Dakle, od 7. decembra 2006. godine, sam čekao konačno rešenje poverenika, ali je i tu očigledno došlo do nekakvog zastoja. Ministarstvo odbrane se tek 18. septembra 2007. godine udostojilo da povereniku dostavi izjašnjenje na moju žalbu. Naravno, odgovor je bio negativan.\nU izjašnjenju Ministarstva odbrane, navodi se da je “Ministarstvo spoljnih poslova nosilac postupka potvrđivanja međunarodnih ugovora”, te da se u skladu sa Zakonom sporazum SOFA nalazi na “evidentiranju i čuvanju u Ministarstvu spoljnih poslova”. Dalje, u izjašnjenju stoji kako je “započet postupak potvrđivanja navedenog sporazuma, ali da isti nije okončan”, s obzirom na to Ministarstvo odbrane je mišljenja “da u ovoj fazi postupka nije moguće odgovoriti na zahtev tražioca i tekst sporazuma učiniti dostupnim”. Ova konfuzija je ponovo naišla na zastoj u Kabinetu poverenika za informacije. Na moje insistiranje, tri meseca nakon izjašnjenja Ministarstva odbrane, a posle ukupno godinu dana vođenja upravnog postupka, postupak je najzad okončan.\nPostupak jeste okončan, ali dilema ko zapravo poseduje sporazum SOFA i za poverenika je ostala nerazjašnjena. Poverenik je 14. decembra 2007. godine doneo konačno rešenje, tačnije doneo je dva rešenja, postupajući u dva predmeta, a koja su vezana za isti slučaj – sprazum SOFA. Jedno rešenje se odnosi na Ministarstvo odbrane, a drugo na Ministarstvo spoljnih poslova. Poverenik je ovim organima naložio da “bez odlaganja, a najkasnije u roku od tri dana od dana prijema rešenja” meni kao tražiocu informacije dostave: kopiju sporazuma o statusu snaga – SOFA. Pošto su prozapadne žute maske u Srbiji ovog puta pale, a pravda pobedila, ovlašćeno lice Ministarstva odbrane Republike Srbije, izvršilo je rešenje poverenika, tako da mi je posle više od godinu dana borbe, sporazum SOFA, konačno dostupan.\nAmeričko vojno stacioniranje u Srbiji\nSada, kada je pred nama detaljna analiza ove izdaje, jasni su razlozi zbog kojih je prozapadni režim na čelu sa Borisom Tadićem, nešto više od godinu dana uzurpirao naše osnovno demokratsko pravo da u skladu sa Ustavom i Zakonom, dobijemo kopiju SOFA sporazuma. Sada nam je jasno da je Srbija postala legalna baza američkih vojnih snaga i to u bilo kom trenutku, na bilo kom mestu, pod punom vojnom mašinerijom. Agresoru je dopušteno sve. Može da gradi, ruši, uvozi, izvozi, bez obaveze plaćanja bilo kakvih taksi. Agresor može da koristi sve resurse naše države potpuno besplatno. Građani Srbije su po drugi put nakon 1999. godine postali glineni golubovi Klintonovih naslednika Džordža Buša i Kondolize Rajs. Agresoru je dopušteno da ruši infrastrukturu i ubija civile, a sve pod izgovorom da je do toga došlo “tokom izvršenja njihovih zvaničnih dužnosti po ugovoru SOFA”.\nAntiglobalistički tim Srpske radikalne stranke je u prilici da javnost upozna sa svim detaljima SOFA sporazuma, ali i da vam ekskluzivno omogućimo pristup istom koji se nalazi u PDF formatu na našem sajtu (www.antiglobalizam.com).\nPun naziv ovog, po suverenitet naše zemlje, tragičnog dokumenta, glasi: “Sporazum između Vlade Republike Srbije i Vlade Sjedinjenih Američkih Država o zaštiti statusa i pristupu i korišćenju vojne infrstrukture u Republici Srbiji”. U preambuli se navodi da se sporazum zaključuje kao “želja obe strane da unaprede odbrambenu saradnju”. Dalje se navodi da je ta “saradnja zasnovana na potpunom poštovanju suvereniteta obe strane i ciljeva Povelje UN”. Međutim, imajući u vidu celokupan sadržaj sporazuma, ova tvrdnja se i te kako dovodi u pitanje. Kako dalje u preambuli stoji, sporazum se zaključuje “imajuću u vidu želju obe strane da podele odgovornost za podršku oružanim snagama Sjedinjenih Država koje bi mogle da borave u Republici Srbiji” u vezi sa saradnjom. Na kraju teksta preaumbule stoji da se sporazum zaključuje “imajući u vidu potrebu za unapređenjem zajedničke bezbednosti, doprinosa međunarodnom miru i izgradnjom tesnije sradnje”. Nameće se pitanje kakvog mira i kakve saradnje? Možda je reč o “miru” na Kosovu i pitanju saradnje koja rezultira nezavisnošću ove južne srpske pokrajine?\nPod oružanim snagama Sjedinjenih Država se podrazumeva “entitet koga čini osoblje Sjedinjenih Država i sva imovina, oprema i sredstva Oružanih snaga SAD koji se nalaze na teritoriji Srbije”, a koji bi mogli “privremeno da borave na teritoriji Republike Srbije, u vezi sa aktivnostima koje proizilaze iz ovog sporazuma”. Isto tako, na teritoriji Srbije mogu da borave i “pravna i fizička lica pod ugovorom sa SAD (kompanije i firme) i njihovi zaposleni koji nisu državljani Srbije”. Pod nadležnim organima koji su definisani ovom sporazumom, podrazumevaju se Ministarstvo odbrane Srbije i Ministarstvo odbrane SAD. Definisani “ciljevi” sporazuma SOFA potvrđuju da je reč o cepanju suvereniteta države koja sve svoje resurse besplatno ustupa neprijateljima.\n“Srbija će omogućiti Sjedinjenim Državama pristup i korišćenje onih objekata koji bi mogli biti bitni za sprovođenje Programa međudržavnog partnerstva i drugih aktivnosti o kojima strane postignu saglasnost, uključujući, između ostalog, objekte vezane za prevoz, skladištenje i obuku” – navodi se u članu 2 Sporazuma. U drugom stavu člana 2 stoji da “pristup i korišćenje ovih objekata biće omogućen bez nakande”. U članu 3 stoji da je “osoblje SAD obavezno da poštuje zakone Republike Srbije, kao i da se ne meša u unutrašnje stvari Republike Srbije”. Ova odredba je kontradiktorana, imajući u vidu celokupan tekst Sporazuma.\nU članu 4 se daje sloboda kretanja osoblju SAD na teritoriji Republike Srbije i to ulazak i izlazak iz zemlje samo sa ličnim dokumentima izdatim od strane SAD. Srbija se obavezuje da osoblju Sjedinjenih Država prihvati kao punovažna sva dokumenta, vozačke dozvole, profesionalne dozvole i uverenja, “bez obaveze plaćanja taksi”. Status osoblja Sjedinjenih Država “biće ekvivalentan statusu administrativnog i tehničkog osoblja ambasade Sjedinjenih Država u skladu sa Bečkom konvencijom o diplomatskim odnosima od 18. aprila 1961. godine” – navodi se u članu 5 Sporazuma. Odredba iz člana 6 Sporazuma predviđa da je “osoblje SAD ovlašćeno da nosi uniformu i oružije sve dok je na dužnosti” ukoliko je to predviđeno naredbom. Takođe je predviđeno da će “strane sarađivati u preduzimanju neophodnih mera radi osiguranja bezbednosti osoblja i imovine SAD u Republici Srbiji”.\nOkupator oslobođen plaćanja svih taksi, carina i poreza!\nJoš jedno poniženje u nizu poniženja i bezakonja se ogleda u odredbi člana 7 ovog Sporazuma. “Oružane snage i osoblje Sjedinjenih Država su oslobođeni od plaćanja poreza i drugih sličnih dadžbina koje se primenjuju u Republici Srbiji” – navodi se u tački 1 člana 7 Sporazuma SOFA. Dalje se predviđa da “Oružane snage i osoblje Sjedinjenih Država mogu da uvoze, izvoze i koriste u Republici Srbiji predmete za ličnu upotrebu, opremu, sredstva, materijal, tehnologiju, obuku i usluge radi izvršenja ovog sporazuma. Takav uvoz, izvoz i korišćenje, biće izuzeti od postupka inspekcije, dozvola, drugih ograničenja, plaćanja carina, poreza i drugih dažbina koje se primenjuju u Republici Srbiji”.\nDa agresor ima sve gratis aranžmane potvrđuje i odredba iz tačke 2 člana 7 Sporazuma SOFA: “Plovila i vazduhoplovi koji su u vlasništvu ili kojima upravljaju ili koji služe isključivo za potrebe Oružanih snaga SAD, biće oslobođeni od plaćanja aerodromskih i lučkih taksi, taksi za parkiranje, naknada za lučku pilotažu i usluge lučkih remorkera i drugih lučkih i sličnih taksi kada su u Srbiji”. Dalje se precizira da “vazduhoplovi koji su u vlasništvu ili kojima upravljaju ili koji služe iskučivo za potrebe Oružanih snaga SAD ne podležu plaćanju taksi za navigaciju, prelet, korišćenje terminala ili sličnih taksi kada su u Republici Srbiji”. Oružane snage SAD samo će “platiti odgovarajuće naknade za traženje i pružanje usluga po tarifama koje plaća Vojska Srbije”. Status nedodirljivih proizilazi i iz ove odredbe koja stoji u članu 7: “Vazduhoplovi, vozila i polovila SAD će biti izuzeti od postupka inspekcije”.\nOdredbe iz tačke od 1 do 3 člana 8 Sporazuma SOFA, dalje definišu bezakonje i odobravaju gratis aranžmane Oružanim snagama SAD. U ovim odredbama se navodi da “Oružane snage SAD mogu da zaključe ugovore koji se odnose na isporuku materijala, sredstava i opreme, kao i pružanje usluga (uključujući i izgradnju) u Republici Srbiji bez ograničenja u pogledu izbora partnera, dobavljača i lica koja obezbeđuju robu ili pružaju usluge u skladu sa propisima SAD”. Nabavka robe i usluga u Republici Srbiji od strane ili u ime Sjedinjenih Država “ne podležu oporezivanju, plaćanju carina ili sličnih dadžbina u Srbiji”. Isti tretman imaju i “pravna i fizička lica pod ugovorom sa SAD” koja će biti “izuzeta od plaćanja poreza ili sličnih dažbina koji se primenjuju u Republici Srbiji i mogu da uvoze, izvoze i koriste u Republici Srbiji predmete za ličnu upotrebu, opremu, sredstva, materijal, tehnologiju, obuku i usluge”. I uvoz, i izvoz ovih lica će “biti izuzet od postupaka odobrenja, drugih ograničenja, plaćanja carina, poreza i drugih dažbina koji se primenjuju u Republici Srbiji”. Jako bitno je naglasiti da će sva pravna i fizička lica pod ugovorom sa SAD imati isti tretman kao i Oružane snage SAD-a u Srbiji.\nŠteta bez naknade, ubijanje bez ikakve orgovornosti!\nVrhunac poniženja građana naše zemlje predstavlja član 9 Sporazuma SOFA. U ovoj odredbi stoji da “osim zahteva za naknadu štete po ugovoru, strane će se odreći prava da traže jedna od druge bilo kakvu naknadu za štetu, gubitka ili uništenja imovine, povredu ili smrt osoblja bilo koje strane do kojih je došlo tokom izvršenja njihovih zvaničnih dužnosti po ugovoru SOFA”. Dalje se navodi da “zahteve trećih strana za naknadu štete ili gubitka uzrokovanih od strene osoblja SAD rešavaće SAD u skladu sa zakonima i propisima SAD”. Član 10 definiše korišćenje vode, struje i komunalnih usluga od strane Oružanih snaga SAD, po cenama koje važe za Vojsku Srbije. Dalje u tački 2, člana 10, stoji da “Srbija prihvata da će možda biti potrebno da Oružane snage SAD koriste radio-frekfencijski spektar”. I ovde se takođe navodi da “nadležni organ SAD ima pravo na besplatno korišćenje radio-frekvencijskog spektra”.\nOdredbe člana 11 i 12 Sporazuma SOFA, predviđaju mogućnost da države zaključe “detaljnije tehničke aranžmane radi sprovođenja SOFA Sporazuma” kao i mogućnost “izmene SOFA sporazuma uz obostranu saglasnost”. Tumačenje ovog Sporazuma je predviđeno članom 13 u kome se navodi da će strane “međusobnim konsultacijama, uključujući ukoliko je to potrebno diplomatskim kanalima, rešiti bilo kakva neslaganja” vezano za primenu i sprovođenje SOFA Sporazuma i tehničkih aranžmana. Strane se obavezuju da “neslaganja neće rešavati pred bilo kakvim sudovima, odnosno da se neće upućivati trećim stranama na rešavanje”. Neprijatelj je sebe osigurao u dalekoj budućnosti tačkom 2, člana 13 Sporazuma SOFA i to na sledeći način: “U slučaju da obe strane u budućnosti postanu potpisnice sličnih sporazuma koji sadrže odredbe koje su u suprotnosti sa odredbama ovog sporazuma, primenjivaće se odredbe ovog Sporazuma”.\nI konačno na kraju, član 14 predviđa stupanje na snagu, trajanje i prestanak važenja SOFA Sporazuma. SOFA Sporazum “stupa na snagu danom potpisivanja i primenjivaće se u roku od godinu dana”. Nakon isteka navedenog perioda, “ovaj sporazum će nastaviti da se primenjuje, osim ako ga bilo koja strana ne otkaže diplomatskim putem”. U ovom slučaju “sporazum prestaje da važi nakon 180 dana od dana prijema pisanog obaveštenja o nameri otkaza”. Na kraju SOFA Sporazuma se navodi da se isti potpisuje po ovlašćenju svojih Vlada i to u dva istovetna primerka na službenom jeziku Srbije i engleskom jeziku, pri čemu su oba teksta podjednako autentična. Po ovlašćenju Srpske Vlade istorijsku izdaju i kapitulaciju Srbije je parafirao lično predsednik Boris Tadić, a za agresora, Vladu SAD, Sporazum je parafirala američka državna sekretarka Kondoliza Rajs.\nSrbi ne služe okupatoru kao radna snaga\nOvaj Sporazum kao instrumenat globalizma u rukama američkoh agresora, smatra se tipskim dokumentom. Analitičari se slažu da značajnih odstupanja nema i da se su svi ovakvi dokumenti identični, bez obzira koja je zemlja potpisnik sa SAD. Ako napravim paralelu između srpskog i crnogorskog sporazuma SOFA, matrica je ista, ali postoje samo dve razlike. Prva razlika se ogleda u tome što sporazum SOFA koji je potpisan sa srpskim vlastima ne sadrži odredbu koja se odnosi na krivičnu jurisdikciju nad osobljem SAD, dok to crnogorski Sporazum sadrži. Druga razlika, koja jeste svakako zanimljivija, ali i zagonentnija, ogleda se u tome što Sporazum SOFA koji je potpisan sa srpskim vlastima za razliku od crnogorskog sporazuma, ne sadrži odredbu koja se odnosi na lokalno zapošljavanje civilne radne snage.\nDakle, agresor je sa crnogorskim vlastima ugovorio da može da zapošljava civilnu radnu snagu za potrebe svojih oružanih sanaga, dok to nije slučaj u Srbiji. Razlozi za ovako nešto su nepoznati. Međutim, možda je i dobro što je tako, jer nema te plate za koju bih neki čestiti Srbin u svojoj zemlji služio okupatoru. Za okupatora je dovoljno što radi Boris Tadić. Zbog toga, kako se može nazvati čovek, predsednik, političar, koji u ime svoje države potpiše dokumenat ovakvog sadržaja kakav je SOFA Sporazum? Da li je to rodoljub i patriota ili je izdajnik i strani plaćenik? Da li takva ličnost “kišne gliste” ima kredibilitet da sačuva Kosovo i Metohiju u sastavu Srbije? Nažalost, odgovori na ovakva, ali i slična pitanja su isuviše jasni za svakog građanina Srbije.\nOriginalni tekst “Sporazuma Sofa”, 07. septembar 2006.\n« « Претходне вести: MSP: Srbija pred još jednim izgubljenim sporom?\nНаредне вести: Dragoceni podsetnik » »


Stanovi za bezbednjake uskoro u Kraljevu, Vranju i Nišu – INFO PLUS\nHome > Društvo > Stanovi za bezbednjake uskoro u Kraljevu, Vranju i Nišu\nStanovi za bezbednjake poguraće rast građevinskog sektora. Prošle nedelje vlada je usvojila Predlog zakona, takozvanog leks specijalisa, za izgradnju jeftinih stanova za pripadnike snaga bezbednosti. Tako, već krajem avgusta može da počne gradnja po 170 stanova u Vranju, Kraljevu i Nišu, najavila je Zorana Mihajlović, ministarka građevinarstva, saobraćaja i infrastrukture.\nOvi gradovi već imaju spremne lokacije. Za Beograd se čeka konstituisanje nove gradske vlasti, ali se u naselju Zemunske kapije gradi jedan ogledni stan, za sve one zainteresovane kako bi u praksi videli izgled i komfor.\nU Beogradu i Novom Sadu trebalo bi da bude sazidano po 400 stanova za pripadnike vojske i MUP-a.\nPlanirano je da u okviru projekta jeftine stanogradnje za bezbednjake bude sagrađeno 20.000 stanova, a budući da se o ovom modelu gradnje razmišlja i za ostale kategorije stanovništva, nije daleko od istine ministarkina procena da u narednih nekoliko godina Srbiju očekuje bum u građevinarstvu.\nŠest decenija Medicinske škole u Kraljevu


Pavić: U SAD je u toku povampirenje svih antisrpskih snaga\nSve što je rečeno na sednici Odbora za spoljne poslove Predstavničkog doma američkog Kongresa to je ono što misli Džozef Bajden, kaže Pavić\nPovampireni ciljevi SAD\n„Proklamovanim ciljevima će sigurno stremiti moguća Bajdenova administracija. Oni će samo gledati da nastave tamo gde su stali pre neprijatnog iznenađenja koje im je Tramp priredio 2016. godine. Ali, velika razlika postoji, Amerika nije više tako jaka kao što je bila, a Rusija i Kina su od tada ojačale, ali i učvrstile svoj uticaj ovde u Srbiji. Olbrajtova i ekipa misle da mogu samo da nastave tamo gde su stali, ali svet se promenio. Veća je i ekonomska kriza u samoj Americi, pitanje je koliko će još da se produbi zbog pandemije, zemlja je unutra destabilizovana i podeljena, tako da, otupela im je oštrica“, ističe Pavić.\n„Opsednuti su dvema državama koje gledaju kao najveće rivale, a to su Rusija i Kina. Naravno, u strahu su velike oči, to se i vidi, na globalnom planu su zabrinuti zbog Kine i Rusije, pa tako i kod nas. Tu se vidi i da iz vizure takozvanog liberalno-globalističkog Vašingtona mi njih zapravo uopšte ne zanimamo, osim kao poprište borbe velikih sila za uticaj“, ističe Pavić.\nOn primećuje još jednu važnu činjenicu koja se promenila za vreme Trampove vladavine, Sjedinjene Američke Države Srbiji nemaju šta da ponude. Ono što je do sada nuđeno, više ne funkcioniše, a to su evropske integracije.\n„Ovo je na neki način bila njegova oproštajna svečanost, preko njega više neće moći da se organizuje ovako nešto. Verovatno odrađuje ostatak posla, ono za šta se obavezao albanskom lobiju“, zaključuje Aleksandar Pavić.\nIzvor Sputnjik, 09. decembar 2020.\nPreporučujemoAleksandar Pavićantisrpska histerijaEliot EngelSADSenka MilošSrbijaDžo Bajden


Šestoro povredjeno u saobraćajnim nezgodama na ulicama Beograda\nBeta 30. januara 2018. 07:30\nŠest osoba povredjeno je u četiri saobraćajne nezgode protekle noći na ulicama Beograda, rečeno je agenciji Beta u Hitnoj pomoći.\nPortparolka te službe Nada Macura kazala je da su jutros nešto pre sedam časova povredjena dva pripadnika vojske u saobraćajnoj nezgodi na uglu ulica Ustaničke i Vojislava Ilića i da su predati vojnoj Hitnoj pomoći.\nŽena (48), pešak, teško je povredjena sinoć oko 23.20 u Vodovodskoj ulici, a u saobraćajnoj nezgodi oko 20.20 u Avalskoj ulici povredjena su dva muškarca od 44 i 42 godine, a prevezeni su u Urgentni centar.\nSaobraćajna nezgoda se dogodila i na uglu ulica Skenderbegove i Knićaninove, sino’ oko 19.25 kada je mladić (24) zadobio lakše povrede zbog čega mu je lekarska ekipa ukazala pomoć na licu mesta i dala uput za dalje lečenje.\nEkipa Hitne pomoći tokom noći intervenisala je 113 puta, od čega je 15 intervencija bilo na javnom mestu.\nPomoć lekara prošle noći najviše su tražili astmatičari, hipertoničari, srčani bolesnici, onkološki pacijenti, kao i osobe sa visokim telesnim temperaturama sa respiratornim virusnim infekcijama i osipnim groznicama.


Reformom komunalnih sistema otvaraju se vrata privatnicima - Bizlife.rs\nReformom komunalnih sistema otvaraju se vrata privatnicima\n13:57 Beograd, 21/11/2011\nKao delatnosti koje će obavljati javna preduzeća ostaju vodosnabdevanje, trolejbuski prevoz i groblja, ali ukoliko je ovo delatnost i nekih drugih privrednih društava država će morati da ima većinski udeo u vlasništvu. Sve ostale komunalne poslove, kako je predviđeno novim zakonima o reformi komunalnih sistema, mogu raditi kao većinski ili potpuni vlasnici svi oni koji ispune zakonsku proceduru, postupak izbora i kada potpišu ugovor.\nMada je oko oba zakonska predloga, reč je o komunalnim delatnostima i javno privatnom partnerstvu i koncesijama, završena skupštinska rasprava i očekuje se glasanje narednih dana, potpuno oprečna mišljenja i sporenja se ne stišavaju.\nTri najveće sindikalne organizacije nisu odustale od zahteva za nastavkom razgovora sa predstavnicima Vlade. Ako dogovor izostane, dosadašnji susreti su bez rezultata, zaposleni u komunalnim firmama u Srbiji, tvrde da će prekinuti rad i izaći na ulice.\nOliver Dulić, ministar životne sredine, rudarstva i prostornog planiranja ocenjuje da su ponuđena rešenja uz amandmanske izmene, sasvim dobra. „Novi zakon o komunalnim delatnostima će omogućiti transprentan i jednostavan ulazak privatnog kapitala kroz javno-privatno partnerstvo“, smatra ministar Dulić.\nOba zakona su, objašnjava dalje Dulić, osimišljena kao način za sveobuhvatnu reformu komunalnih sistema i ubrzani razvoj i investicije u one sektore u kojima je situacija loša, a za lokalnu infrastruktura novca nema u meri potreba.\nNebojša Ćirić, ministar ekonomije i regionalnog razvoja je javno preneo poruku investitora iz Austrije da postoji veliko interesovanje za ulaganje u Srbiju na bazi javno – privatnog partnerstva, posebno u oblasti reciklaže komunalnog otpada.\nIpak, zaposleni u komunalnim preduzećima u Srbiji, gotovo da nema izuzetka, misle potpuno drugačije. “Ubeđeni smo da je naša građanska i moralna obaveza da štitimo interese svih građana korisnika komunalnih usluga, to ćemo i dalje činiti dosledno i principijelno, svim legitimnim pravnim i sindikalnim sredstvima borbe”, navode oni u svom sindikalnom saopštenju.


PočetnaVestiSoftware/WebAndroidNova verzija Outlook-a za Android omogućava dodavanje grupa\n13.11.2017 10:18 | 0 Software/Web\nMicrosoft je objavio novu verziju svoje Outlook aplikacije za Android platformu, koja dolazi sa funkcijama za upravljanje grupama. Ova funkcija će biti dostupna svim korisnicima Office 365 paketa preko Outlook aplikacije za Android.\nMicrosoft je dodao opcije da se kreiraju i brišu grupe direktno sa telefona, što do sada nije bilo moguće. Nova verzija Outlook-a će takođe omogućavati korisnicima da uređuju grupe, kao i da upravljaju njihovim članovima.\nKao i kod drugih funkcija, Groups funkciji korisnici mogu pristupiti povlačenjem prsta sa bočne strane telefona. Pored dodate funkcije grupa, novi apdejt dolazi i sa nekim poboljšanjima performansi i ispravkama greški koje su prethodno bile prisutne.


Chevrolet Cruze nudi odličnu vrijednost za uloženi novac - Klix.ba\nNagrada Autobest 2010.\nAutomobil Chevrolet Cruze, koji je na evropskom tržištu prisutan od proljeća, dobio je naslov "Autobest 2010" od žirija sastavljenog od vodećih auto-moto novinara iz centralne i istočne Europe. Novinari iz 15 evropskih država dodijelili su Cruzeu prvo mjesto na listi "best buy" automobila, ispred Hyundaija i20, Škode Yeti i Volkswagena Polo.\nČlanovi žirija ocjenjivali su modele u konkurenciji prema ukupno 13 kriterija: dizajnu i tehničkim karakteristikama kao što su upravljanje, potrošnja, ekološka prihvatljivost i prostranost. Tu su još bile kategorije koje su posebno bitne na rastućim tržištima centralne i istočne Evrope kao što su kvalitet zastupničke mreže te dobavljivost dijelova i dodatne opreme.\nPredsjednik Autobesta, Ilja Seliktar, rekao je u ime žirija: "Cruze je automobil koji predstavlja trenutno najbolju kupnju u regiji“, te dodao da je ova Chevroletova kompaktna limuzina "ukupni pobjednik koji daje odličnu vrijednost za novac".\nWayne Brannon, predsjednik i izvršni direktor Chevroleta Evrope, rekao je: "U cijeloj Europi je prodaja novog Cruzea nadmašila i naša najoptimističnija očekivanja. Ovaj je automobil sve što smo ikad željeli od Chevroleta kad se govori o vrijednosti: spaja atraktivan izgled s visokim standardima sigurnosti i pouzdanosti - sve to uz vrlo povoljnu cijenu."\nRanije ovog mjeseca EuroNCAP je objavio kako je sigurnost novog Chevroleta Cruzea ocijenio s maksimalnih pet zvjezdica. Prema EuroNCAP-u, Cruze je osvojio 79 od ukupno 100 bodova, čime je jedan od najsigurnijih modela u klasi osobnih vozila. Cruze je dobio 96% za zaštitu odraslih putnika, što ga čini drugoplasiranim ove godine te boljim od svih testiranih premium brandova.\nCruze je dobio i maksimalnih 16 bodova za sigurnost u slučaju frontalnog sudara te maksimalnih osam bodova za sigurnost pri bočnom udaru u pokretnu barijeru. Cruze je prvi osobni automobil koji je dobio maksimalan broj bodova na oba ova testa otkad EuroNCAP provodi testiranja, tačnije od 1997. godine.


eKapija | RETROSPEKTIVA 2015 - Investicije u oblasti SPORTA koje su izazvale najveće interesovanje korisnika "eKapije"\nIzvor: eKapija | Utorak, 26.01.2016.| 13:45\nRETROSPEKTIVA 2015 - Investicije u oblasti SPORTA koje su izazvale najveće interesovanje korisnika "eKapije"\nPredstavljamo vam najzanimljivije projekte u kategoriji SPORT.\nProšla, 2015. bila je poslovično dobra za srpske sportiste. Žetva medalja, pobeda i uspeha odvijala se tokom čitave godine i u velikom broju sportova. To da je Novak Đoković još jednu godinu okončao povećavajući razliku u odnosu na konkurenciju više i nije vest. Obradovali su nas i vaterpolisti titulom svetkog prvaka, košarkašice zlatom sa Evropskog prvenstva, Ivana Španović, kao i mnogi drugi...\nIpak, vest koja je u junu stigla iz dalekog Novog Zelanda izazvala je euforiju koja je još jednom pokazala koliko nacija, zapravo, voli fudbal. Omladinska fudbalska reprezentacija Srbije, naime, postala je prvak sveta i to pobedom u finalu nad velikim Brazilom.\nKoliko je uspeh igrača i selektora Veljka Paunovića doneo nadu u bolje sutra našeg fudbala, toliko je još jedan neuspeh seniorske reprezentacije dočekan tek sleganjem ramenima. Seniori će propustiti još jedan veliki turnir a jedini trag svetla u tami srpskog seniorskog fudbala bila je pobeda u gostima nad Albanijom. Mada rezultatski nebitan, taj trijumf "pogurao" je državne zvaničnike da Fudbalskom savezu Srbije brže-bolje obećaju novac za izgradnju nacionalnog fudbalskog stadiona.\nTa vest obeležila je sportsku sekciju i zauzela prvo mesto kada je reč o interesovanju čitalaca portala "eKapija". Podsetimo, stadion bi trebalo da košta 150 mil EUR i imao bi "najmanje" 56.000 mesta. Stadion o kome se godinama govori, čini se više u svrhu dnevne politike nego kao o realnom projektu, trebalo bi da bude građen 18 meseci i da postane novi dom naše reprezentacije. Gde će se tačno graditi još uvek se ne zna. Beograd deluje kao logičan izbor, mada se sa tim ne bi složili u Nišu odakle stižu predlozi da se novi objekat smesti baš u tom gradu.\nPriča o izgradnji nacionalnog stadiona traje godinama, 2013. je predstavljen projekat, iste godine su razmatrane opcije o idealnoj lokaciji, pa je potpisan ugovor sa kompanijom "Mace", u 2014. je objavljeno da nacionalni stadion neće biti izgrađen, a 2015. stigla je i optimistična najava premijera Aleksandra Vučića - za hram sporta 150 mil EUR. Prvo mesto na listi jedino je kod kojeg se uopšte i pominju desetine miliona evra.\nDa u srpskom sportu nema mnogo novca vidi se, dakle, ne samo po tome što i najveći klubovi poput "Partizana" i "Crvene zvezde" grcaju na ivici egzistencije a najveći talenti još kao deca "beže" u inostranstvo, već i po izostanku velikih infrastrukturnih projekata i investicija.\nTako je drugo mesto na našoj listi čitanosti zauzeo projekat izgradnje turističko-rekreativnog kompleksa "Bair", hotela i marine u Starim Banovcima. Namera je da se na ukupnoj površini od 51 hektara grade novi objekti za stanovanje, sport i rekreaciju, kao i za turističko-reakreativnu namenu.\nU planu je i izgradnja marine na prostoru koji se danas koristi kao šljunkara. Površina na kojoj je planirana marina sa pratećim sadržajim iznosi približno 3,2 ha, dok hotelski kompleks uz buduću marinu zauzima površinu od približno 0,6 hektara.\nNa trećem mestu nalazi se projekat centra namenjenog sportistima koji već godinama ne znaju za poraz na velikim takmičenjima. Vaterpolo reprezentacija Srbije, novi-stari prvak Evrope, dobiće nacionalni trening centar u Vrnjačkoj Banji.\nUkupna bruto površina planiranih objekata za primarnu funkciju kompleksa je oko 6.000 m2, uključujući bazene, tehničke prostorije, svlačionice, tribine. Planirana bruto površina otvorenog bazena sa pripadajućim sadržajem je oko 2.000 m2, dok je bruto površina zatvorenih bazena, tribina, tehničkog bloka, svlačionica i drugih objekata oko 4.000 m2.\nUpravo će se iz Kombank arene u Vrnjačku Banju preseliti bazeni u kojima su održana takmičenja na upravo završenom prvenstvu Evrope. Pored ovih i bazena za decu i neplivače, biće izgrađeni i svi drugi neophodni prateći sadržaji neophodni za pripreme naših sportista, ali i drugih korisnika i rekreativaca.\nVodeni sportovi nalaze se i na četvrtom mestu naše liste. U pitanju je bazen koji bi trebalo da bude izgrađen pored sportskog centra "Pinki" u Sremskoj Mitrovici. Za ovu investiciju Grad Sremska Mitrovica se zadužio u iznosu od nešto više od 120 miliona dinara (oko 1 mil EUR), a ukoliko sve bude teklo po planu, završetak radova se očekuje do juna 2016. godine.\nProjektom je planirana izgradnja dva bazena - jednog poluolimpijskog i drugog manjih dimenzija - kao i spa centra, teretane, kafića, info pulta i modernih svlačionica, kao i VIP dela sa posebnim ulazom na bazen.\nJoš jedan vojvođanski projekat zavredio je pažnju čitalaca portala "eKapija". Na petom mestu, naime, je projekat Paraolimpijskog trenažnog centra koji bi, po ceni od 7 do 10 mil EUR, trebalo da bude izgrađen u Zrenjaninu. Čitav prostor je površine od oko 5 hektara, biće okružen zelenilom i obuhvataće terene za fudbal, košarku, rukomet, višenamensku manju dvoranu i strelište, kao glavni objekat, zatim trim stazu, interne saobraćajnice i parking prostor.\nTakođe, u samom Centru biće podignuti i smeštajni kapaciteti sa 200 jedinica, prilagođeni sportistima s invaliditetom.\nU Zrenjaninu su, inače, pored objekata za sportiste s invaliditetom u planu i dva velika sportska projekta - golf tereni i auto-moto staza.\n(Foto: Iryna Rasko/shutterstock.com)\nMotodrom, ovaj put u Loznici, zauzeo je šestu poziciju na našoj listi. Gradnja kompleksa smeštenog na površini od 92 hektara na lokaciji ergele "Gučevo" trebalo bi da počne početkom ove godine, a predviđeno je da sama staza košta oko 3,5 mil EUR.\nU tom cilju predstavnici Grada Loznice, preduzeća "Motodrom" i Moto saveza Srbije potpisali su pre više od godfinu dana memorandum o saradnji. Ideja je da se projekat završi za tri godine od početka radova. Staza će imati četiri hiljade metara, po svim standardima, prosečnu širinu od 13 do 15 metara, sa zonama izletanja od 50 do 70 metara, a prema svim kriterijumima mora da ima i helidrom.\nZa kraj, sedmo mesto pripalo je još jednom projektu iz domena sportova na vodi. Opština Srbobran, naime, planira izgradnju zatvorenog bazena uz Veliki bački kanal, zapadno od hotela "Elan". Prema planu, objekat će imati ukupnu neto površinu od 2.306,83 m2, a činiće ga veliki bazen, mali bazen za decu i neplivače, kao i spa centar, kafić i drugi prateći sadržaji.\nPogledajte kompletnu rang listu investicija u kategoriji SPORT uporedite koliko se ona slaže sa nekim Vašim razmišljanjima, ocenama i procenama.\nI još nešto, da li ste videli koji projekti su izazvali Vašu pažnju, u kategorijama TELEKOMUNIKACIJE I IT, ZDRAVSTVO, TURIZAM, ZABAVA I REKREACIJA, SAOBRAĆAJ, ENERGETIKA i TRGOVINSKI CENTRI?\nParaolimpijski komitet Srbije Beograd\nretrospektiva sport 2015


Porezna uprava Federacije BiH započela je proces onlajn uvezivanja priređivača igara na sreću klađenjem i automat klubova sa serverom Porezne uprave FBiH, koje je propisano Zakonom o igrama na sreću i zabavnim igrama. Onlajn uvezivanje kladionica izvršiće se direktnim povezivanjem servera kladionice sa serverom Porezne uprave FBiH, zbog toga su pravna lica priređivači igara na sreću klađenjem dužni da najkasnije do 13. februara 2015. godine podnesu zahtjev za uspostavljanje onlajn mreže sa serverom Porezne uprave Federacije BiH i zahtjev za izdavanje uvjerenja.\nOnlajn uvezivanje automat klubova izvršiće se direktnim povezivanjem svakog pojedinačnog automata (slot mašine) u jednom automat klubu sa serverom Porezne uprave FBiH.\nPriređivači igara na sreću – automat klubovi dužni su da obezbijede tehničku opremu s ciljem onlajn uvezivanja sa serverom Porezne uprave FBiH. Pravno lice – automat klub dužno je podnijeti zahtjev za uspostavljanje onlajn mreže sa serverom Porezne uprave Federacije BiH i zahtjev za izdavanje uvjerenja, za sve poslovne subjekte – automat klubove koji posjeduju Rješenje za priređivanje igara na sreću izdato od strane Federalnog ministarstva finansija.\nKrajnji rok za podnošenje zahtjeva za onlajn uvezivanje automat klubova je 27. februar 2015. godine.\nOnlajn uvezivanje pripređivača igara na sreću omogućit će Poreznoj upravi FBiH efikasnije praćenje prometa, uplata i isplata, te bolju pripremu i efikansiji inspekcijski nadzor, jer će Porezna uprava FBiH unaprijed raspolagati sa informacijama o pojedinčanim uplatama i isplatama, kao i ukupnom evidentiranom prometu.\nNa ovaj način Porezna uprava Federacije BiH imat će mogućnost praćenja svakog pojedinačno odigranog listića koji kladionice izdaju igračima, a u kontrolama otkrivat će se neregistrirani promet kod kladionica.\nPorezna uprava FBiH će raspolagati i sa podacima o isplatama igračima – dobicima koji su oporezivi porezom na dohodak od igara na sreću. Postupak onlajn uvezivanja pravnih lica priređivača igara na sreću trebao bi biti završen do 1. aprila 2015. godine, saopćeno je iz Porezne uprave FBiH.


Evo koliko ćemo plaćati upravnike zgrada\nMondo\t27.06.2018 10:16\nUkoliko u vašoj zgradi niste izabrali upravnika, lokalna samouprava dodeljuje profesionalnog upravnika. Danas je odlučeno koliko će stanari mesečno izdvajati za ovu uslugu.\nSkupština grada Beograda utvrdila je danas iznos naknade koju će stanari koji nisu izabrali upravnika zgrada plaćati za usluge profesionalnog upravnika koje postavi lokalna samouprava i iznosiće, u zavisnosti od veličine zgrade od 240 do 366 dinara na mesečnom nivou.\nZa stan i poslovni prostor zgrade do osam stanova naknada po stanu za profesionalnog upravnika koje postavi lokalna samouprava, na mesečnom nivou, iznosiće 240,57 dinara, za zgrade od osam do 30 stanova288,68 dinara, a u zgradama sa više od 30 stanova 336,80 dinara.\nIstom odlukom regulisana je i visina izdvajanja za tekuće i investiciono održavanje zgrada, pa tako minimalna visina troškova za tekuće održavanje mesečno u zgradi bez lifta iznosi 360,85 dinara, a u zgradi sa liftom 469,11 dinara.\nKada je reč o investicionom održavanju zgrade, na cenu utiče više parametara, plaća se po kvadratu i to od tri do osam dinara po kvadratu.\nŠef odborničke grupe "Aleksandar Šapić" Željko Ivanji kaže da je opština Novi Beograd lider u broju registrovanih stambenih zajednica, a to, kaže on, govori da je svest građana te opštine, u pogledu upravljanja stambenim zajednicama, veća u odnosu na druge.\nGradski sekretar za komunalne i stambene poslove Nikola Kovačević je rekao da sada u Beogradu ima 6. 000 upravnika i da nije tačno da Novi Beograd prednjači po broju upravnika.\nŠef odborničke grupe "Pokret slobodnih građana" Rade Veljanovski kaže da takva odluka jeste dobra, ali treba razmisliti da li ona rešava problem održavanja stanova "ili se zbog cifara otvara niz problema".


Kalendar 23/11/2011 Srbija Sport\nPočetna Strana Kalendar / Arhiva 23/11/2011\nEL: Partizan izgubio od Efesa u Istanbulu (video)\nLŠ: Real odvalio Dinamo, Kavani srušio Siti (video)\nNa mečevima 5. kola Lige šampiona - Napoli je pobedio Mančester Siti 2:1, Junajted je odigrao nerešeno sa Benfikom 2:2, Bajern je bio ubedljiv protiv Viljareala 3:1, Lil je iznenadio CSKA 0:2, dok je Real u Madridu deklasirao zagrebački Dinamo sa 6:2.\nFederer 'počistio' Nadala za manje od sata igre (video)\nČetvrti teniser sveta, Švajcarac Rodžer Federer ubedljivo je pobedio Španca Rafaela Nadala rezultatom 6:3, 6:0 u meču drugog kola grupe B i plasirao se u polufinale završnog Mastersa u Londonu.\nStanojević: Protiv OFK će odlučiti detalji!\nTrener fudbalera Partizana Aleksandar Stanojević naglasio je da njegovu ekipu u sredu čeka teško gostovanje OFK Beogradu, u utakmici četvrtfinala Kupa Srbije.\nProsinečki: Puno povređenih, ali očekujem pobedu!\nTrener fudbalera Crvene zvezde Robert Prosinečki kazao je da se njegova ekipa nalazi u teškoj situaciji zbog velikog broja povredenih igrača, ali da očekuje pobedu u četvrtfinalu Kupa Srbije protiv Smedereva.\nMarej se povukao sa Londona, igra Tipsarević\nBritanac Endi Marej odustao je sa završnog Masters turnira u Londonu zbog povrede prepona, a umesto njega igraće srpski teniser Janko Tipsarević.\nKrkić ima pravo da igra za Srbiju!\nŠpanski fudbaler srpskog porekla i član italijanske Rome Bojan Krkić još uvek ima šansu da zaigra u nacionalnom timu Srbije, prema novim pravilima UEFA!\nSrpski teniser Nenad Zimonjić i Francuz Mikael Lodra savladali su Rohana Bopanu i Aisam-ul-Haka Kurešija sa 7:6(6), 6:3 u drugom kolu završnog Mastersa u Londonu i tako sacuvali šansu da se plasiraju u polufinale.\nBosanski navijači sekirama jurili sudiju kroz šumu (video)\nFudbalski sudija Drago Tabak iz Tomislavgrada za malo je izbegao linč, kada ga je dva kilometra kroz šumu jurila razjarena rulja naoružana noževima, palicama i sekirama, posle odigrane utakmice 14. kola Prve lige FBiH Omladinac - Čapljna (1:1).\nAntić: Srpski fudbal vode ljudi bez vizije!\nBivši selektor Srbije Radomir Antić rekao je za “Nezavisne novine” da ljudi koji su na čelu Fudbalskog saveza Srbije nemaju viziju.\nOdbojkaši Srbije izgubili i od Irana\nOdbojkaška reprezentacija Srbije izgubila je u Nagoji od Irana sa 2:3 (17:25, 25:18, 21:25, 25:21, 15:11), u mecu 3. kola Svetskog kupa.\nEL: Partizan gostuje Efesu u Istanbulu\nKošarkaši Partizana istakli su da će probati da pobede Anadolu Efes u meču 6. kola Evrolige koji je na programu u sredu od 19 časova, ali nisu hteli da se slože sa ocenom da mogu rasterećeno da igraju u Istanbulu.\nNovak jedva pobedio Berdiha (video)\nNovak Đoković je uspeo da prebrodi povredu uoči završnog turnira u Londonu i nakon veoma napornih dva i po sata preokretom je stigao do pobede protiv Tomaša Berdiha koji je propustio i jednu meč loptu - 3:6, 6:3, 7:6


Košarac: Projekt HES 'Gornja Drina' nadležnost RS\n25.11.2020 / 16:24 Politika - Ministar spoljne trgovine\nMinistar spoljne trgovine i ekonomskih odnosa BiH Staša Košarac pozdravio je potpisivanje zajedničke izjave Republike Srpske i Republike Srbije o realizaciji projekta Hidroenergetskog sistema "Gornja Drina"...\n... kojim je predviđena izgradnja tri hidrocentrale u gornjem slivu rijeke Drine - Buk Bijela, Foča i Paunci.\nMinistar Košarac istakao je da realizacija ovog projekta predstavlja novi ozbiljan energetski resurs Republike Srpske i Republike Srbije, zahvaljujući kojem će biti omogućen ekonomski rast i otvaranje novih radnih mjesta.\n''Negativne reakcije dijela političke javnosti u Federaciji BiH, kao i pokušaji opstrukcije strateškog projekta Hidroenergetskog sistema 'Gornja Drina' proizvod su nervoze zbog napretka i jačanja energetskog sektora Republike Srpske i saradnje sa Srbijom. Ne postoji nijedan objektivan razlog za osporavanje projekta koji se realizuje na korist građana, lokalnih zajednica, Republike Srpske i našeg regiona, niti postoje ustavne i zakonske prepreke da on bude realizovan'', poručio je ministar Košarac.\nS tim u vezi, ministar Košarac danas je uputio dopise predsjedniku Vlade Republike Srbije i ministru rudarstva i energetike Republike Srbije, u kojima ih je informisao o važećem pravnom okviru na nivou institucija BiH u vezi sa izgradnjom Hidroenergetskog sistema "Gornja Drina''.\nMinistar Košarac je naglasio da su institucije Republike Srpske preduzele aktivnosti na realizaciji predmetnog projekta u skladu sa svojim ustavnim i zakonskim nadležnostima, pri čemu nije došlo do povrede ili odstupanja u odnosu na nadležnosti institucija na nivou BiH, uključujući i Ministarstvo spoljne trgovine i ekonomskih odnosa BiH.\n''Ustav BiH i postojeći zakonski propisi ograničavaju nadležnost Ministarstva spoljne trgovine i ekonomskih odnosa BiH u oblasti energetike na koordinirajuću ulogu između politika nadležnih entitetskih ministarstava. To je politika koju zagovaram i od koje neću odstupiti, jer smatram da je poštivanje ustavnih i zakonskih nadležnosti jedini ispravan model funkcionisanja i preduslov za uspješnu saradnju institucija'', naveo je ministar Košarac.\nNSRS će 9. februara razmatrati izmjene Krivičnog zakona RS-a


Popovic: Fondacija za decu i mlade BG brinuce o svakom detetu\nTanjug 24. novembra 2021. 11:20\nBEOGRAD – Fondacija za decu i mlade Beograda učestvovala je u pružanju pomoći Lazaru i Mariji Milošević, deci vozača Hitne pomoći, nakon što im je korona za mesec dana odnela čitavu porodicu.\nOni su dobili jednokratnu pomoć od Grada, navodi se u saopštenju Gradske uprave i dodaje da je Marija dobila ponudu za posao u Hitnoj pomoći, gde je radio i njen otac, a Lazar stipendiju od Fondacije Zemunske gimnazije koju pohađa.\n„Zahvaljujući odgovornim kompanijama koje su se odazvale našem pozivu, obezbeđena im je pomoć u vidu kompletnog renoviranja životnog prostora, koji je u jako lošem stanju, počev od kompletne zamene stolarije, ugradnje infrastrukture za grejanje na gas, renoviranja kuhinje, toaleta, spavaćih soba, kupovine kućnih uređaja, kao i mnogih drugih tekućih troškova kao što su časovi vožnje koje je Marija upisala“, rekla je direktorka Fondacije za decu i mlade Beograda Tanja Popović.\nPopović je, navodi se u saopštenju, istakla da će fondacija nakon pružene pomoći ostati u kontaktu sa porodicama da ih podrži i pomogne im ukoliko se nađu u nekoj kriznoj situaciji.\n„Na ovaj način želimo da im damo do znanja da smo uvek tu za njih“, rekla je Popović i apelovala na sve odgovorne kompanije da se pridruže radu fondacije da pomognu onima kojima je pomoć potrebna.\nPopović je navela da Fondacija za decu i mlade nosi naziv „Gnezdo“ i da ima za cilj da pruži podršku deci i mladima u Beogradu čije porodice nisu u sistemu socijalne zaštite ili kojima socijalna pomoć nije dovoljna da pristojno žive.\nKako je dodala, Fondacija će pružati pomoć roditeljima sa više dece, samohranim roditeljima, deci bez roditeljskog staranja i to razne vrste pomoći u vidu garderobe, hrane, školskog pribora, finansijsku pomoć, pomoć u prekvalifikaciji, doškolovanju i zaposlenju roditeljam, kao i razne druge vrste pomoći.\nPopović je podsetila da je Fondacija osnovana na inicijativu zamenika gradonačelnika Gorana Vesića, nakon tragičnog događaja u Obrenovcu u kojem su izgubljena dva mlada života, te istakla da će Grad Beograd i ova fondacija brinuti o svakom detetu i porodicama kojima je pomoć potrebna.\n„Zalagaćemo se i daćemo sve od sebe da postignemo cilj da svako dete u Beogradu ima srećno i bezbrižno detinjstvo. Velika mi je čast, a istovremeno osećam i ogromnu odgovornost, što mi je ukazano poverenje da budem direktorka ovako važne fondacije koja će na razne načine pružati pomoć deci i mladima sa teritorije grada Beograda“, rekla je Popović.\nPodsetila je da je prošle nedelje održana prva sednica Upravnog odbora čija je predsednica Leontina Vukomanović, a da su članovi istaknute javne ličnosti – Dejan Stanković, Verica Bradić, Nikola Rokvić, Jelena Karleuša, Lazar Ristovski, Viktor Savić, Ognjen Amidžić, Branko Kockica i drugi.\nTakođe, Popović je rekla da je zahvalna članovima Upravnog odbora što su se odazvali pozivu da učestvuju u radu Fondacije.\n„Pokazali su zaista veliko interesovanje i inicijativu za pomoć deci i mladima sa teritorije grada Beograda. Naš zajednički cilj je da, putem akcija koje ćemo zajedno osmišljavati, sprovoditi i organizovati, širimo humanost među ljudima, inspirišemo i podstaknemo ljude da čine dobra dela, da pomažu jedni drugima, a naročito onima kojima je pomoć najpotrebnija“, rekla je Popović.\nPutevi Srbije: Četiri sata čekaju teretnjaci na Batrovcima\nDodeljene nagrade za pokretače promena u 2021. godini\nU Beogradu potpisani ugovori za pomoć intereno raseljenim…


Seniorke putuju u Antaliju\nPonedjeljak, 14. februar 2022. 11:13\nŽenska „A“ reprezentacija Bosne i Hercegovine okupila se juče na Ilidži, a danas će sa Međunarodnog aerodroma Sarajevo otputovati u Antaliju gdje će odigrati pripremne utakmice sa Srbijom i „B“ selekcijom Rusije.\nZbog zdravstvenih problema sa ekipom neće putovati selektorka Samira Hurem, te će ekipu sa klupe predvoditi njen asistent Ivan Kvesić.\n„Mnogo će nam značiti ove pripremne utakmice koje ćemo odigrati u Antaliji, jer ćemo imati priliku da isprobamo neke nove igračice, da vidimo na koga ćemo moći da računamo u kvalifikacijama. Sa nama je takođe i kondicioni trener muške „A“ selekcije Almir Seferović, te će i njegov rad biti od velikog značaja za pripremu naših reprezentativki“, kaže Kvesić i dodaje:\n„Očekuju nas kvalitetne utakmice. Srbija se priprema za kvalifikacioni meč sa Turskom i to će biti jaka provjera za nas. Što se Rusije tiče, bez obzira na to što nastupaju sa „B“ timom, tu će sigurno biti igračica na koje će računati i u kvalifikacijama gdje su sa nama u grupi. S tim u vezi taj će susret biti značajan za nas, da se dodatno upoznamo sa njihovim načinom igre.“\nMeč sa Srbijom na programu je 17. februara u 15:00 sati, a sa Rusijom 22. 2. u 17:00.


Posle višesatnih sati pregovora, vođe evrozone jutros su postigle „jednoglasni“ sporazum da se vode pregovori o trećem planu pomoći za Grčku i izbegne izlazak te zemlje iz evrozone, saopštio je predsednik Evropskog saveta Donald Tusk. „Samit evrozone postigao je jednoglasan sporazum. Svi smo spremni za program pomoći Grčkoj preko Evropskog stabilizacionog mehanizma (ESM), sa ozbiljnim reformama i finansijskom pomoći“, napisao je Tusk na svom Tviter nalogu posle noćašnjih maratonskih pregovora.\nFormalni pregovori o novom planu treba da počnu, a današnji sporazum treba da odobre grčki parlament i još šest parlamenta članica EU. Ministri finansija evrozone počeće da razmatraju privremeno finansiranje, takozvano premošćavanje, rekao je Tusk. Šef Evrogrupe Jerun Dijselblum rekao je da je poverenje bilo ključno pitanje i da su razmatrali reforme, dugove i finansijske potrebe, i uspeli da se dogovore o svim tim pitanjima. Grčki parlament će vrlo brzo glasati o jednom broju pitanja koje će povratiti poverenje među zemljama članicama evrozone, rekao je Dijselblum. Predsednik Evropske komisije Žan-Klod Junker rekao je da je uveren da će grčka vlada moći da osigura da se sporazum usvoji u grčkom parlamentu. On je rekao da posle sporazuma sa Grčkom neće biti takozvanog Grekzita, odnosno izlaska Grčke iz evrozone. Junker je istakao da se radi o kompromisu i da ne misli da je grčki narod ponižen ili da su drugi izgubili ugled. Francuski predsednik Fransoa Oland rekao je da grčki parlament trebalo da se sastane u narednim satima da usvoji nove reforme, i pohvalio je činjenicu da se sporazumom Grčka zadržava u evrozoni. Za evrozonu da izgubi Grčku kao člana bilo bi izgubiti „srce naše civilizacije“. rekao je Oland u Briselu posle objave postizanja sporazuma. Pregovori su trajali celu noć od nedelje na ponedeljak da se postigne sporazum koji daje zeleno svetlo za počinjanje pregovora o trećem planu pomoći za Grčku koji će iznositi između 82 i 86 milijardi evra za tri godine.


Ministarstvo finansija i NALED organizovali su okrugli sto pod nazivom „E-fakture za konkurentniju privredu“ u Palati Srbija na kom je zaključak bio da će uvođenje elektronskih faktura preduzećima u Srbiji doneti milionske uštede na udministrativnim i operativnim troškovima, a državi efikasniju kontrolu i naplatu poreza, što pokazuju i iskustva evropskih zemalja.\nMinistar finansija Siniša Mali izjavio je da će uvođenje ovih faktura doneti puno koristi privredi i društvu, jer dobijaju veću pravnu sigurnost, veću efikasnost, a zbog smanjene upotrebe papira to će biti dobro i za ekologiju. Računovođama će, kako je rekao, biti lakše da se snalaze sa e-fakturama nego sa papirnim.\nMinistar je podsetio i da kod uvođenja elektronskih faktura postoje tri roka, prvi je 1. januar 2022. godine do kada je javni sektor obavezan da izdaje i prima ove fakture između sebe. Drugi rok je 1. jul 2022. godine kada je javni sektor u obavezi izdavanja i primanja e- faktura ka privredi, a treći rok je 1. januar 2023. godine kada će i privreda biti obavezna da privredi izdaje ove fakture i prima ih od nje.\nSistem elektronskih faktura će se, kako je naveo ministar, primenjivati na obveznike poreza na dodatu vrednost. Prijava za porez na dodatu vrednost biće automatska, te ako se upare fakture, automatski će se istoga dana vraćati i PDV.


BalkanMagazin :: Nastavlja se naftni rat\nsreda, 11. mart 2020 11:11\nSaudijska Arabija odbacuje predloge zvanične Moskve da se ponovo pregovara o budućoj proizvodnji sirove nafte u okviru OPEK+ i povećava kapacitete za proizvodnju nafte za milion barela dnevno.\nSaudijska državna kompanija za proizvodnju nafte Aramko dobila je zahtev od Ministarstva energetike da poveća proizvodnju sirove nafte na 13 sa 12 miliona barela dnevno.\n„Kompanija ulaže maksimalne napore da ispoštuje tu direktivu čim bude moguće“, , saopštio je danas direktor Aramkoa Amin Naser prenosi Rojters.\nNeki mediji već ovu informaciju tumače kao saudijsko bacanje rukavice Rusima u lice. Jer, ova odluka dolazi u vreme sukoba Saudijske Arabije i Rusije, pored SAD navjećih svetskih proizvođača nafte, oko cena „crnog zlata“ i količina koje se planiraju proizvoditi ubuduće, kako bi se eliminisale posledice ekonomske krize u svetu prouzrokovane koronavirusom.\nNaime, Saudijska Arabija je juče objavila kako će povećati proizvodnju nafte u aprilu do rekordne, podigavši uloge u sukobu sa Rusijom i na taj način odbacujući predloge zvanične Moskve da se ponovo sedne za pregovarački sto.\nNaser je juče rekao da će Saudijska Arabija povećati proizvodnju nafte u aprilu na 12,3 miliona barela, odnosno 300.000 barela dnevno iznad svog maksimalnog proizvodnog kapaciteta.\nDvoboj naftnih titana Saudijske Arabije i Rusije izazvao je pad cena nafte na svetskim tržištima od 25 odsto i paniku na Volstritu i ostalim tržištima kapitala u ponedeljak.\nSaudijska Arabija je u proteklih nekoliko meseci pumpala oko 9,7 miliona barela dnevno, ali ima kapaciteta da dodatno poveća proizvodnju. Takođe ima i stotine miliona barela rezervi nafte.\nZvanična Moskva saopštila je da ruske kompanije mogu da povećaju proizvodnju za 500.000 barela dnevno, piše Rojters.\nNafta je na svetskom tržištu posle pojeftnijenja u ponedeljak poskupela za više od tri odsto, piše Sputnjik navodeći da je prema jutrošnjim podacima (od 5.13 po moskovskom vremenu a 3.13 po srednjoevropskom), cena majskih fjučersa za mešavinu severomorske nafte marke „Brent“ porasla za 4,03 odsto, na 38,72 dolara po barelu. Cena aprilskih fjučersa za sirovu naftu VTI porasla je za 3,26 odsto, na 35,48 dolara po barelu.\nPodsećamo, u ponedeljak je nafta drastično pojeftinila za više od 30 odsto usred nemogućnosti dogovora među zemljama OPEK+. Nafta „Brent“ dostigla je minimum od januara 2016. godine a nafta VTI od februara 2016. godine. U utorak su cene počele da se oporavljaju i tokom trgovanja kotacije su porasle za više od 10 odsto.


Vesti online / Sport / Košarka / Džikić: Bićemo čvrsti, odlučni i uporni\nTrener košarkaša Partizana Aleksandar Džikić rekao je danas da je svestan razlike u kvalitetu u odnosu na Crvenu zvezdu, ali da će njegov tim velikom borbenošću pokušati da iznenadi večitog rivala u meču 9. kola Košarkaške lige Srbije (četvrtak, 19.00).\nTri preduslova za pobedu protiv Zvezde\n- Derbi je uvek utakmica sa specifičnim značajem, koja donekle ne zavisi od trenutne situacije aktera. Očekuje nas tvrda utakmica, u kojoj moramo da budemo čvrsti i odlučni i uporni. Svesni smo odnosa kvaliteta, ali ćemo biti borbeni. Sa energijom ćemo pokušati da se nametnemo - rekao je Džikić za klupski sajt.\nKrilni košarkaš Mihajlo Andrić istakao je da crno-beli moraju da budu pravi u oba pravca ukoliko žele da dođu do trijumfa.\n- Očekuje nas utakmica u kojoj moramo biti čvrsti i u napadu i u odbrani. Trudićemo se da borbenom igrom tokom svih 40 minuta uvedemo meč u ritam koji nama odgovara - izjavio je Andrić.\n* Fizički sukob košarkaša i direktora Partizana (VIDEO)\n* Radonjić: Znamo šta nas čeka, već smo izgubili od Partizana\n* Uz dosta oscilacija Partizan trijumfovao u Vršcu\nCrvena zvezda nalazi se na prvom mestu na tabeli Superlige sa skorom 8-0, dok Partizan ima sedam pobeda i jedan poraz, baš od večitog rivala.\nKOŠARKA Džikić o važnosti pobede


Sports magazin - Paraglajding: Kopaonik ugostio najbolje svetske pilote\nOd 10. do 17. jula na Kopaoniku u Srbiji je održan Svetskikup u paraglajdingu u disciplini prelet, takmičenje koje okuplja najbolje pilote sveta u ovom sportu. Učestvovalo je 90 pilota iz 27 država, a organizatori su bili Međunarodna paraglajding asocijacija svetskog kupa i Vazduhoplovni savez Srbije, uz podršku Ministarstva omladine i sporta Republike Srbije i Opštine Raške.\nNepredvidive vremenske prilike su na Kopaoniku omogućile da se realizuju četiri takmičarska zadatka – koja su se sastojala od preleta od po 60 kilometara, 112 km, 59,5 km i 82 km. Najuspešniji piloti koji su savladali zadatke su ukupno na ovom takmičenju preleteli paraglajderom čak 315,5 kilometara. Pobednički podijum su zauzela tri pilota iz Francuske, što nije iznenađenje s obzirom da se radi o kolevci svetskog paraglajdinga, kao i najuspešnijoj paraglajding naciji na svetu, koja zauzima prvo mesto na svetskoj rang listi. Prvo mesto je zauzeo mladi 21-godišnji Simon Metetal sa samo tri boda prednosti ispred svog sunarodnika Žilijena Virca na drugom mestu i trećeplasiranog Honorina Hamarda, inače najboljeg francuskog pilota. U ženskoj konkurenciji najbolja je bila Marsela Učoa iz Brazila, drugo mesto je osvojila Meril Delferier iz Francuske a treće mesto Konstans Metetal iz Francuske, sestra prvoplasiranog u muškoj konkurenciji. U plasmanu nacija najbolji su bili francuski piloti, zatim italijanski sa drugim i ruski saosvojenim trećim mestom.\nNajbolji piloti sveta u paraglajdingu se sa Kopaonika sele na sledeće finalno kolo svetskog kupa u Švajcarskoj od 7. do 18. avgusta. Prethodno, u Srbiji još jedno veliko međunarodno takmičenje u preletu paraglajderom – od 1. do 7. avgusta u Nišu će se održati Test takmičenje za Evropsko prvenstvo planirano 2022. godine u Srbiji, ujedno državno prvenstvo Srbije i Mađarske u ovoj disciplini. Svakako dinamična sezona za pilote, nakon dužih pauza u protekloj godini, a za organizatora Vazduhoplovni savez Srbije i državu Srbiju značajna i odlična prilika da se kao i obično pokažu kao dobri domaćini, odlični organizatori i prezenteri svih lepota koje naša zemlja nudi, a koje ovi sportisti imaju prilike da osmotre ne samo sa zemlje, nego i iz vazduha.


FORMIRANO KOORDINACIONO TELO ZA DIGITALIZACIJU ZDRAVSTVENOG SISTEMA: Najveća vrednost uvođenja eKartona je u tome što će se razmenjivati podaci između izabranog lekara i lekara specijalista, kako bi se izbegle višestruke izrade istih analiza, dijagnoza, postavljanja istih pitanja, nego će postojati razmena ovih podataka i ceo sistem će biti efikasniji\nVlada Republike Srbije je na inicijativu Nacionalne alijanse za lokalni ekonomski razvoj (NALED) formirala Koordinaciono telo za digitalizaciju zdravstvenog sistema, čiji zadatak je da stvori uslove da se podaci o lečenju pacijenata u elektronskoj formi lakše razmenjuju među lekarima, i da se u taj sistem uključi i privatna lekarska praksa, saopštio je NALED.\nIstiče se kako Integrisani informacioni zdravstveni sistem nije ispunio očekivanja, jer je najveći broj podataka o pacijentima ostao "zarobljen" u pojedinačnim zdravstvenim ustanovama, umesto da budu dostupni svima.\nKoordinaciono telo bi trebalo da omogući da za godinu dana ta praksa bude promenjena.\n"Počeli smo da radimo na dve suštinske promene. Jedna je da se napravi zajednički program Vlade u vezi sa digitalizacijom zdravstva, kako bi se dobro uskladili svi sistemi i napravio plan kako ćemo upravljati ubuduće podacima u zdravstvu, a drugi je uspostavljanje elektronskog zdravstvenog kartona, kako bismo i mi kao pacijenti i lekari imali pristup svim zdravstvenim podacima", izjavila je direktorka za regulatornu reformu u NALED-u Jelena Bojović.\nOna je precizirala kako će to biti jedinstvena prilika za nas kao pacijente da vidimo sopstvene dijagnoze i prepisane lekove, i tako ostvarimo svoje pravo na uvid i kontrolu sopstvenih zdravstvenih podataka.\n"S duge strane, najveća vrednost uvođenja eKartona je u tome što će se razmenjivati podaci između vašeg izabranog lekara i lekara specijalista, kako bi se izbegle višestruke izrade istih analiza, dijagnoza, postavljanja istih pitanja, nego će postojati razmena ovih podataka i ceo sistem će biti efikasniji", objasnila je Bojovićeva.\nNaglasila je da će se osim toga postići povezivanje državnog i privatnog sektora, jer veliki deo naše populacije ide kod privatnih lekara.\n"Razmena podataka će itekako značiti državnom sistemu i donosiocima odluka kada se gleda koje lekove odobriti, koji su uspešniji i kakvo je zdravstveno stanje građana. Elektronski zdravstveni karton pruža mogućnost da ceo sistem zdravstvenih usluga bude transparentniji, tako da će donosioci odluka imati uvid u to koliko je ljudi primilo određenu vakcinu, lekove, koliko ljudi posećuju lekare, imaće mogućnost da bolje upravlja sistemom i prate finansijski sve institucije u njemu", objasnila je Bojovićeva.\nOna je posebno naglasila da će elektronska razmena zdravstvenih podataka u slučaju epidemija poput ove aktuelne omogućiti da se u zdravstvenu zaštitu stanovništva uključi privatna praksa i tako rasterete državni domovi zdravlja koji su sada kovid ambulante.\n"Mi radimo sve vreme na ovome, ali će novine biti uvođene u fazama. U prvoj fazi za sedam-osam meseci će biti dostupni prvi podaci, a za godinu dana ili nešto malo više od toga se očekuje puna primena ovog sistema", izjavila je Bojovićeva.\nJedan od razloga za uspostavljanje jedinstvenog informacionog sistema je efikasnije upravljanje kapacitetima zdravstvenih ustanova, odnosno uvid u potreban broj zdravstvenih radnika, opreme, lekova i raspoložive postelje, navodi NALED.


Izvor: B92/Ekonomija arhiva vesti 08.03.2019 - Naslovi.net\nPred poslanicima zakon da Srbija postane član AIIB-a\nU skupštinsku proceduru ušao je predlog Zakona o potvrđivanju akta o osnivanju Azijske infrastrukturne investicione banke (AIIB) koji je Vlada Srbije usvojila. Bord guvernera Azijske banke za investicije u infrastrukturu (AIIB) odobrio je zahtev za prijem Srbije u članstvo ove Banke u decembru\n"Bilo me je sramota da priznam"\nSvaka druga žena na Zapadnom Balkanu žrtva je nasilja. Manje od deset procenata njih to će prijaviti, a svakoj je potrebna pomoć i podrška. Setite se toga kada budete birali poklon za 8. mart, piše dopisnica Dojče velea iz Brisela Marina Maksimović. Kada ovih dana budete birali ili\nBDP Japana porastao skoro 2 odsto\nJapanska privreda je periodu oktobar-decembar 2018. porasla po godišnjoj stopi od 1,9%, prema revidiranim podacima vlade u Tokiju. Podaci pokazuju da su investicije ojačale više nego što je ranije saopšteno. Desezonirani pokazatelji, objavljeni danas, predstavljaju poboljšanje u odnosu na


KiM: Osim lokalnih, mogući i vanredni parlamentarni izbori – Nadlanu.com\nKiM: Osim lokalnih, mogući i vanredni parlamentarni izbori\nObjavljeno 1. okt 2013. / 12:14:11\nPosle lokalnih izbora 3. novembra moguće je da Kosovu predstoje i vanredni izbori za kosovsku skupštinu na proleće iduće godine, ocenjuju političari i analitičari na KiM.\nVlada Hašima Tačija gubi podršku većine, a trenutno je u opticaju nekoliko opcija za prevazilaženje aktuelnog stanja, javio je Radio Slobodna Evropa (RSE).\nPrva opcija bi bila reforma kosovske vlade, što podrazumeva ukljucivanje nekog od poltičkih aktera iz opozicije u aktuelnu vlast, druga opcija je da opozicija formira vladu do izbora, a treća nastavak rada ove vlade ali uz sporazum između politickih činilaca o danu budućih izbora i nekoliko izbornih reformi.\nLider Alijanse za Budućnost Kosova Ramus Haradinaj rekao izjavio je, posle povratka iz posete SAD, da je najbolje rešenje da opozicija formira novu koslvsku vladu.\n„Mi smo ostavili mogućnost da to bude posle izbora. Podrazumevase da mi prizeljkujemo da formiramo vladu kao opozicija. Čekaćemo i nakon izbora kako ce građani da odluce, ali smatram da je mnogo zdravije za Kosovo da imamo vladu koju će formirati opozicija“, rekao je Haradinaj.\nDriton Selmanaj iz Kosovskog Demokratskog Instituta kaže da je vlada izgubila većinu i da je u životu drži opozicija koja se, po njemu, ne pokazuje spremnom da izazove vladu.\n„Rešenje bi bilo da Kosovo ide na vanredne parlamentarne izbore i da se Skupstina rasformira“, rekao je Selmanaj.\nZa najveću partiju na vlast DPK i Hašima Tačija problem je i što unutar njene parlamentarne grupe sada vec postoji odvojena frakcija na celu sa poslanikom Fatmirom Ljimaje i predsednikom parlamenta Jakupom Krasničijem koja ne podrzava politiku i predloge vlade Hašima Tacija.\nTo je izuzetno ugrozilo prezivljavanje koalicije vlade do kraja ustavnog mandata, prenosi Kohavizion, pozivajući se na Radio Slobodnu Evropu.\nDačić: U našem je interesu da što više Srba izađe na izbore\nKRAJ ŽURKE: Bar Rafaeli se skoro onesvestila


Zmajevi snimili video čestitku za Bajram – Haber.ba\nFudbalski savez BiH je na svojim profilima na društvenim mrežama objavio video koji je zapravo čestitka za Ramazanski bajram.\n“Svim pripadnicima islamske vjeroispovijesti BiH upućujemo srdačne čestitke, uz iskrene želje da Ramazanski bajram provedete u krugu svojih porodica i prijatelja uz dobro zdravlje, radost i sreću. Bajram šerif mubarek olsun!“, saopšteno je iz NS BiH.\nČestitkama su se pridružili i reprezentativci BiH Edin Džeko, Muhamed Bešić, Gojko Cimirot i Deni Milošević.\nZmajevi se pripremaju za utakmice protiv Finske i Italije koje se igraju 8. i 11. juna u okviru kvalifikacija za Evropsko prvenstvo.\nTeme:Bajram, čestitka, Edin Džeko, fudbalska reprezentacija BiH, izdvojeno, kvalifikacije za EURO, promo


Nagradni fond za Ligu šampiona 2,55 milijardi evra - SPORTSKI ŽURNAL\nNagradni fond za Ligu šampiona 2,55 milijardi evra\nEvropska kuća fudbala je „motivaciju“ za plasman u grupnu fazu sa 12 miliona povećala na 15,25 miliona\nPromene koje je UEFA napravila za naredne tri sezone Lige šampiona ne odnose se samo na kvalifikacioni period i sužavanje puta do grupne faze već i na veliko povećanje nagradnog fonda.\nEvropska kuća fudbala je za sezonu 2018/19. u nagradni fond za dva takmičenja odložila 3,25 milijardi evra. Mnogo veća suma je pripremljena za jače takmičenje. Učesnici Lige šampiona podeliće 2,55 milijardi evra.\nNagrada za plasman: 15.250.000\nPobeda u grupi: 2.700.000\nNerešeno u grupi: 900.000\nŠesnaestina finala: 9.500.000\nZa razliku od ostalih faza takmičenja, nagrade u kvalifikacijama se sabiraju, pa će u zavisnosti od koje su runde krenuli, klubovi zaraditi između 1,14 i 1,37 miliona evra.\nZa četvrto kolo nije predviđena nagrada posle eliminacije. Pobeda znači plasman u grupe i zaradu od 15 miliona evra, a poraz seobu u Ligu Evrope i prelazak na raspodelu tamošnjeg fonda nagrada.\nPreliminarna runda: 230.000\nČetvrto kolo: -\nNajviše će zaraditi oni koju ostanu najduže u takmičenju. Za pobednika je predviđena nagrada u iznosu od 19 miliona evra, ali ta suma biće uvećana.\nEvropska kuća fudbala je „motivaciju“ za plasman u grupnu fazu sa 12 miliona povećala na 15,25 miliona.\nUsledilo je i povećanje premija za bodove. Od sledeće sezone pobeda će vredeti 2,7 miliona evra, a nerešen rezultat 900.000.\nKad se sve sabere, ako osvajač Lige šampiona prođe grupnu fazu sa maksimalnih šest pobeda, zaradiće ukupno 50,45 miliona evra.\nNa tu sumu će biti dodata zarada od marketinga, a zarada će biti deljena prema doprinosu. Najviše novca će dobiti oni koji prodaju najviše ulaznica, manje sledi onima za koje vlada slabije interesovanje. Pri tom, UEFA će više poštovati Engleze, Špance ili Italijane, gde će ulaznice za utakmicu Lige šampiona koštati između 50 i 150 evra, nego klubove iz zemalja sa slabijom platežnom moći.\nUEFA je odvojila 585 miliona evra u fond za koeficijente. Taj novac biće podeljen po procentima za desetogodišnji učinak. Minimalna zarada iz fonda za koeficijente iznosiće 1,1 milion, a maksimalna 35,46 miliona.\nNa kraju takmičenja osvajač Lige Evrope mogao bi da zaradi između 90 i 100 miliona evra, a onda na red dolazi podela novca od TV prava. Najviše će, naravno, zaraditi najbolji i najatraktivniji, a ta suma bi mogla da dosegne i do 50 miliona evra.\nIako je UEFA gromoglasno objavila povećanje fonda nagrada, jasno je da će pripremljeni novac napraviti još veći jaz između najmoćnijih i onih koji iza njih skupljaju mrvice. Učešće u Ligi šampiona je skupa zabava i u godinama koje dolaze moći će da je priušte samo oni koji budu mogli novem da kupe kvalitet koji će ih zadržati na najvišem nivou. Povremen ulazak u elitu samo će udaljavati čak i od srednjeg evropskog sloja.\nZa Super kup 4,5 miliona evra\nOsvajanjem Lige šampiona ne završava se skupljanje novca. Trijumf u takmičenju biće ekstra nagrađen sa još 3,5 miliona evra, a osvajanje Super kupa donosi još milion.\nS tim nagradama, osvajač Lige šampiona će uz trijumf u Super kupu 2019. samo na osnovu ostvarenih rezultata maksimalno moći da zaradi 54,95 miliona evra!\nZoran CZZG · 15 avgust, 2018 09:55\nKako je lepo već u sezoni kupanja(koju još uvek neki stignu iskoristiti),reći da je uspešna.Sve ostalo u ovoj sezoni je šlag,a posebno trpanja nekih malih klubčića koji su pred nama.Hvala mojoj Zvezdi na tome.Veliko hvala našem VELIKOM MILOJU,veliko hvala našem VELIKOM TERZI I MRKELI,a najveće hvala našim VELIKIM IGRAČIMA koji su uspeli da nas obraduju i kad su mnogi opet videli i nadali se propadanju CRVENE ZVEZDE.Zvezdaši su ponosni na Vas.\ncigan · 15 avgust, 2018 10:28\nVeliko hvalo mojoj Zvezdi\nGipsy king · 15 avgust, 2018 10:21\nTerza da odeš u tu evropsku kuću fudbala i da tresneš rukom u sto i podvikneš : oću svoj deo,nećete da me prevarite...\nБари · 15 avgust, 2018 10:41\nstefan · 15 avgust, 2018 11:01\nZa bolji koeficijent , da dokazemo da smo bolji od slovenaca i hrvata !\nTARAS · 15 avgust, 2018 12:16\nKad deli pare,dali je UEFA mafija?\nGojko · 15 avgust, 2018 18:40\nTaras za Tebe i takve kao ti,ni Amerika i NATO pakt nisu agresori jer daju Srbiji po neku crkavicu,i vi ih obozavate i hvalite na sav glas.\nZoran CZZG · 16 avgust, 2018 09:18\nI oni nama ne dele pare,nego smo se izborili za njih na sportskom terenu.


Turska: Čestitke Severnoj Makedoniji i Albaniji na početku pregovora o pristupanju EU\nBy Newsroom / Објављено на: March 27, 2020\nTurska je u petak čestitala Severnoj Makedoniji i Albaniji početak pregovora sa Evropskom unijom.\n“Čestitamo našim prijateljima i saveznicima, Severoj Makedoniji i Albaniji, na početku pregovora o pridruživanju sa Evropskom unijom,” navodi tursko Ministarstvo spoljnih podlova u saopštenju za javnost.\n“Takođe, Turska podržava evro-atlantske integracije zemalja Balkana od početka i verujemo da i ova odlužena odluka može napraviti važan doprinos stabilnosti i prosperitetu regiona i tekućim naporima EU da postane globalna sila,” navodi se u saopštenju.\n“Najvažniji instrument ‘mekane sile’ EU je kredibilna pravična politika proširenja, koja nije politizovana na štetu nacionalnih interesa te koja ohrabruje sedam zemalja kandidate, sada je potrebna više nego ikad,” dodaje se u saopštenju.\nU utorak su ministri spoljnih poslova EU postigli politički sporazum o otvaranju pregovora o pristupanju sa Severnom Makedonijom i Albanijom, dok je odluka Saveta evropskih poslova donesena tokom telekongerencije Evropskog saveta u četvrtak uveče./ibna


"Štampanje" 3D trospratnice u Nemačkoj - mediji.net\n"Štampanje" 3D trospratnice u Nemačkoj\nU nemačkom gradiću Valhausen, stotinak kilometara zapadno od Nirnberga, prvi put je u upotrebi najveći 3D štampač u Evropi. Koristi se za izgradnju trospratne stambene zgrade, površine 380 kvadratnih metara. Kako ide gradnja pokazuju, pomoću drona, i snimci iz vazduha.\nBERLIN - Nemačka će dozvoliti kineskoj kompaniji Huavej (Huawei) da učestvuje u izgradnji 5G mreže, objavio je nemački dnevnik Handelsblat a prenosi portal SEEbiz. Nemački list navodi da je imao uvid u nacrt zakona koji reguliše tu oblast, a koji će vlada Angele Merkel dostaviti Bundestagu ovog...\nPretnje smrću u žarištu korone: Nemački gradić rekorder po broju zaraženih, a to nije najgora muka\nPredsednik opštine Hildburghauzen u Nemačkoj sa novinarima razgovara pred zgradom opštine. Tomas Miler žuri od jedne do druge TV-ekipe koje se smrzavaju dok čekaju na red i cupkaju da se ugreju. Ove subote bilo je veoma hladno, na obrvama predsednika opštine uhvatilo se inje.


Vesti online / Vesti / Svet / "Trampu sada ne mogu ništa, samo da pišu izveštaj..."\n"Trampu sada ne mogu ništa, samo da pišu izveštaj..."\nAdvokat američkog predsednika Donalda Trampa, Rudolf Đulijani, rekao je da je dobio uverevanja da specijalni savetnik, koji vodi istragu o navodnoj umešanosti Rusije u predsedničke izbore u SAD 2016. godine, Robert Maler neće podići optužnicu protiv Trampa dok je na funkciji.\nNeće biti optužen dok je predsednik: Donald Tramp\nU memorandumu Ministarstva pravde iz 2000. godine navodi se da predsednik SAD ne može da bude optužen jer bi krivično gonjenje uticali na njegovu sposobnost da izvršava svoje ustavne dužnosti, podseća Rojters.\n* "Optužuju Rusiju kako bi opravdali svoj poraz na izborima"\n* Da li su ovo najuverljiviji dokazi protiv Rusije?\nĐulijani je za Fox News rekao da ne samo da Maler ne može da podigne optužnicu protiv Trampa, nego čak ne može da mu uputi sudski poziv da se pojavi pred velikom porotom.\nPrema Đulijaniju, ako predsednik ne može da bude krivično gonjenjen, onda ne može da bude ni pozvan da svedoči u istrazi o njegovom ponašanju.\n- Sve što mogu da urade je da napišu izveštaj, i bez obzira na to koliko loš bude, možemo da se izborimo sa tim. I mi možemo da pišemo - rekao je Đulijani.\nOn je dodao da bi tužioci mogli da predstave svoj izveštaj zameniku sekretara za pravosuđe Rodu Rozenstajnu, koji nadgleda istragu, a da bi on onda mogao da ga prosledi Predstavničkom domu, prenosi Glas Amerike.\nKako dodaje, ukoliko budu smatrali da je to potrebno, kongresmeni mogu da pokrenu proces opoziva predsednika Trampa.\nNekoliko Trampovih saradnika, među kojima su i bivši savetnik za nacionalnu bezbednost Majkl Flin i bivši spoljnopolitički savetnik Džordž Papadopulos, već su se izjasnili krivim da su lagali istražiteljima o svojim kontaktima sa Rusima.\nBivši šef Trampovog izbornog štaba Pol Manafort optužen je za krivično delo povezano sa njegovim lobiranjem u Ukrajini pre predizborne kampanje 2016. godine i čeka ga suđenje kasnije ove godine.\nU međuvremenu, Trampovi advokati i Malerov tim pregovaraju o eventualnom razgovoru sa predsednikom o mešanju Rusije i o tome da li je ometao pravdu kada je pre godinu dana otpustio direktora FBI-aja Džejmsa Komija, koji je u tom periodu bio na čelu istrage Rusije.\n- Predsednik želi da svedoči - rekao je Đulijani, ali i poručio da bi istragu trebalo završiti.\nMaler je zapretio da će Trampu uputiti sudski nalog za svedočenje, ako pravni timovi ne budu mogli da postignu dogovor o dobrovoljnom razgovoru.\nSVET Širi se istraga u SAD: Da li je Rusija pomagala Trampu?\nSVET Fejsbuk otkriva: Evo kako su Rusi pomogli Trampu da pobedi


EL - Pao je i PAO, 'miriše' na TOP 8! - Sportske.net\nEL - Pao je i PAO, 'miriše' na TOP 8!\nAktuelni šampion Srbije savladao je Panatinaikos u okviru 10. kola TOP 16 faze Evrolige i vratio se na treće mesto na tabeli grupe "E" usled boljeg međusobnog skora u duelima sa "Zelenima".\n"Grobar" Gist izveo potez kola u 'Areni'?Sale zaustavio Zvezdine "udarne igle", može li Radonja nešto da promeni?Birajte halu - "Delije" će biti glasnije od himne Evrolige!Čović: "Svako može da bira, Zvezda želi u Evroligu"Bertomeu: "ABA ligi ugovor na tri godine!"\nKošarkaši Crvene zvezde Telekom upisali su šestu pobedu u TOP 16 fazi Evrolige pošto su u prepunoj "KombankAreni" savladali Panatinaikos rezultatom 69:67 (10:18, 18:13, 25:11, 16:25).\nVečerašnja pobeda koju su izabranici Dejana Radonjića ostvarili nad vicešampionom Grčke omogućila je crveno-belima povratak na treće mesto na tabeli usled boljeg skora u međusobnim susretima sa Panatinaikosom.\nUtakmica u krcatoj "KombankAreni" počela je praznim hodom koji je trajao dobra dva minuta, a tokom kojeg su obe ekipe napravile veliki broj grešaka.\nIzabranici Dejana Radonjića probili su led posle dva i po minuta igre mini serijom 4:0 na koju su gosti vrlo brzo odgovorili. Ulazak Miroslava Raduljice u igru označio je period bolje igre Panatinaikosa koji je potrajao sve do poslednjeg zvuka sirene u prvoj deonici.\nCrveno-beli su tokom prvih deset napravili dosta dobrih stvari u odbrani ali su uz dosta grešaka u napadu potirali sve te dobre elemente defanzivnog aspekta igre.\nSve to je rezultiralo najvećom prednošću (10:18) koju su gosti iz Atine stekli tokom prvog poluvremena.\nZnačajno bolje su košarkaši Crvene zvezde Telekom odigrali drugu deonicu tokom koje su smanjili broj grešaka, pa su prednost gostiju smanjili na prihvatljiva tri poena (31:28).\nDrugo poluvreme bolje su otvorili domaći premda se nije činilo da će stvari ići dobro po Zvezdu, s obzirom na to da je Nemanja Dangubić zaradio tehničku grešku zbog prigovora.\nUsledio je period mnogo bolje igre domaće ekipe koja posle dva minuta igre u nastavku stiže do izjednačenja (32:32), a protivnika limitira na četiri poena u prvih pet minuta treće deonice.\nAmerikanac Terens Kinsi bio je generator Zvezdinog preokreta, pa su crveno-beli do odlaska na poslednju malu pauzu stigli do dvocifrene prednosti (53:42), prve koju je bilo koji tim stekao na utakmici.\nPosle sjajno odigrane treće deonice usledio je veliki pad u igri Crvene zvezde Telekom koji je gostima omogućio da se u potpunosti vrate u meč.\nSamo dva poena postigli su crveno-beli za 5.5 minuta igre u poslednjoj četvrtini, a Panatinaikos je vođen sjajnim Eliotom Vilijamsom napravio seriju 13:2 i potpuno se vratio u meč.\nCrveno-beli su najpre dopustili gostima da poravnaju rezultat na 55:55, a onda su krenuli u nezaustavljivu seriju (9:2) koja im je omogućila prednost od sedam poena (64:57) četrdesetak sekundi pre kraja utakmice.\nČinilo se da je Zvezda završila posao ali je Miroslav Raduljica uneo blagu nervozu među "Delije" kada je uspeo da zakuca i dobije slobodno bacanje koje je uspešno realizovao.\nNakon toga je usledila greška domaćih i trojka Eliota Viljamsa koji na 27 sekundi pre kraja smanjuje na "pola koša" razlike (64:63). Brzim faulom gosti su poslali Jovića na liniju penala koje Nišlija pogađa, ali potom prebrzo faulira Nika Kalatesa koji pogađa samo jedno bacanje (66:64).\nAgresivna odbrana Panatinaikosa nije dala rezultat pa je lopta stigla do Kvinsija Milera koji pogađa uz faul i time stavlja tačku na trijumf Crvene zvezde Telekom.\nNajefikasniji košarkaš Crvene zvezde Telekom večeras je bio Terens Kinsi sa 19 poena, 4 skoka i 3 ukradene lopte, a pratio ga je Kvinsi Miler sa 16 poena i 5 skokova.\nNa drugoj strani se istakao Eliot Vilijams sa 17 poena, dok je Miroslav Raduljica ubacio 11 poena i ostvario 7 skokova. Ognjen Kuzmić je postigao 5 poena, a bivši košarkaš Partizana Saša Pavlović dodao je 7 poena.\nNarednu utakmicu u TOP 16 fazi Evrolige Crvena zvezda Telekom igra protiv Unikahe u Malagi, dok Panatinaikos dočekuje Lokomotivu Kubanj.


Kurti od Pahora zatražio podršku Slovenije za članstvo Kosova u međunarodnim organizacijama – Radio Gora\nKosovski premijer Aljbin Kurti i predsjednik Republike Slovenije Borut Pahor su danas tokom razgovora istakli obostrano opredeljenje za produbljivanje saradnje i jačanje partnerstva Kosova i Slovenije, prenosi Reporteri.\nKurti je zahvalio Pahoru na kontinuiranoj podršci Slovenije, koju je nazvao prijateljskom i strateškim partnerom koji deli isti interes za mir i stabilnost u regionu i šire. Takođe je zahvalio i na doprinosu Slovenije misiji NATO na Kosovu i istakao posvećenost Kosova članstvu u NATO-u i Evropskoj uniji, kao i rad Vlade u tom pogledu.\nKurti je naglasio je da se raduje unapređenju bilateralnih odnosa u oblasti odbrane i bezbednosti i zatražio podršku Slovenije za članstvo Kosova u međunarodnim organizacijama i inicijativama.\nKosovski premijer je rekao da je uloga Slovenije u dijalogu veoma važna i zatražio njenu podršku „da se elaborira značaj promišljanja Srbije o pričinjenoj šteti, razaranjima i ratu, zločinima na Kosovu“, što je prema njegovim rečima preduslov za ozbiljne razgovore i normalizaciju odnosa, kao i „prioritet stavljanje u centar razgovora o međusobnom priznavanju Kosova sa Srbijom“.\nPahor je želeo da sazna više o napretku dijaloga sa Srbijom i rekao da je Slovenija zainteresovana da vidi napredak.\n„Uprkos poteškoćama, razgovori se moraju nastaviti“, rekao je Pahor.\nKompanija “Meka” svojim zaposlenima isplaćuje i 14. platu


STIŽU NAM SJAJNE VESTI ZA NEKOLIKO DANA: Optimistična prognoza profesora Kočovića - pobeda na dohvat ruke | Novosti.RS\nOptimistične vesti podelio je profesor informacionih tehnologija doktor Petar Kočović koji sa svojim timom uz pomoć matematičkih modela i formula prati kretanje pandemije korone u celom svetu. Srbija se prema njegovom tumačenju već 11 dana nalazi u takozvanoj popstar korona zoni. To znači da konačno imamo između 300-500 zaraženih na 100.000 stanovnika.\nU decembru smo se nalazili u crnoj korona zoni i imali više od 1.000 zaraženih na 100.000 stanovnika, a onda smo krajem prošle godine prešli iz crne u tamno sivu korona zonu.\nProfesor Kočović kaže da sada indeks obolelih, koji se određuje u odnosu na 100.000 stanovnika, iznosi oko 360 u našoj zemlji.\nDOKTOR PETROVIĆ OTKRIVA: Prvo treba da primite kinesku vakcinu, a onda da ispoštujete sledeći postupak\n- U Srbiji postoji pozitivan trend opadanja ukupnog broja zaraženih. Kada posmatramo trend zaražavanja u Srbiji i ostalim zemljama, koje su došle iz te tamno sive zone, primećujemo da dolazi do zasićenja i tavorenja, koje traje po 20 i više dana. Jednostavno, vidimo da ljudi ne mogu da izdrže mere i dolazi do dodatnog zaražavanja. To preti da zahvati i Srbiju - ističe Kočović.\n- Postoji međutim mogućnost da se to pomeri za još nekoliko dana. Na granici smo da li će to da bude 22-23. januara ili nekoliko dana kasnije - kaže profesor Kočović.\nZabrinjava međutim činjenica da se od zemalja u regionu Crna Gora i Slovenija nalaze u crnoj korona zoni.\n- S obzirom na to da Crna Gora ima ispod milion stanovnika važan je taj indeks obolelih na 100.000 stanovnika. Crna Gora se takoreći muči i broj obolelih varira od 5. novembra pa do danas. U tom periodu njihov indeks obolelih kreće se između 800-1.200. Slična je situacija i sa Slovenijom. Kod njih je to počelo od 30. oktobra - kaže Kočović.\nSvetska zdravstvena organizacija saopštila je da je britanski visokozarazni soj otkriven u 60 zemalja što je 10 država više nego prošle nedelje. U izveštaju SZO se navodi i da se u 23 zemlje pojavio južnoafrički soj. Ako posmatramo zemlje u našem komšiluku britanski soj već je otkriven u Rumuniji i Mađarskoj, a odnedavno je potvrđen u Austriji i Sloveniji.\n- Upravo kao što nam se u januaru činilo da je virus koji je otkriven u Vuhanu daleko od nas, vrlo brzo se proširio i stigao i u Srbiju. U toj situaciji treba razmišljati o vraćanju mera pojačanog desetodnevnog nadzora nad povratnicima koji dolaze iz zemalja u kojima je aktivna transmisija virusa korona - ističe Stanković.\nNe treba zaboraviti da je od 14. januara na snazi "mali šengen" kad je reč o PCR testovima na granici. To znači da građani Bosne i Hercegovine, Crne Gore, Albanije, Severne Makedonije i Bugarske mogu da uđu u Srbiju bez negativnog PCR testa, a isto važi i za državljane Srbije koji se upute u ove zemlje.\nImajući to u vidu, a ukoliko vidimo da raste broj obolelih u zemljama u regionu, svakako da treba bolje kontrolisati granice, kaže epidemiolog doktor Slađan Stanković.\n- Bez obzira na to što se radi o našem okruženju sa aspekta preventive i sprečavanja daljeg zaražavanja apsolutno treba vratiti mere na granici. Treba uvesti i za te zemlje neophodan PCR test ili desetodnevni karantin kao što je to slučaj u većini evropskih zemalja - smatra Stanković.\n- Nije bilo pravo vreme da dođe do popuštanja tih mera. Naravno da je i dalje neophodna kontrola ulaska u našu zemlju jer bez obzira na to što je došlo do blagog opadajućeg trenda obolevanja u Srbiji, smatram da je situacija i dalje vanredna. Broj obolelih na dnevnom nivou je više od 1.000, a broj umrlih oko 20. Vanredna je i u smislu broja ljudi na respiratoru kao i dalje opterećenih bolničkih kapaciteta jer je tri četvrtine kapaciteta popunjeno - napominje Stanković.\nvirus korona korona virus novi soj virusa Petar Kočović\nPROFESOR dr. Petar Kočović kaže da a smo još uvek u trećem talasu, te da bismo ove dane mogli nazvati drugom grbom.\nPORAST NOVOG SOJA U NJUJORKU: Sličan južnoafričkom i brazilskom\nAMERIČKI naučnici sa Medicinskog fakulteta Univerzieta Kolumbija saopštili su da je novi soj korona virusa koji ima neke sličnosti sa prenosivijom mutacijom otkrivenom u Južnoj Africi u porastu u NJujorku, prenosi Rojters.\n25. 02. 2021. u 09:49


Srbija troši duplo više energije od ostatka Evrope 23 Apr 2015 - rtv\nSrbija troši više nego dvostruku količinu energije u odnosu na druge evropske zemlje i mora drastično da smanji potrošnju, od čega zgrade troše 50 do 60 odsto, pa i tu moraju da se ostvare uštede, izjavila je danas lider projekta GIZ "Energetska efikasnost u zgradarstvu" Renata Šindlbek. Srbija mora mnogo da povede računa o potrošnji energije, jer troši više od duplo energije nego druge zemlje Evropske organizacije za ekonomsku saradnju (OECD), rekla je Šindlbek FoNetu na otvaranju Međunarodnog sajma RENEXPO u Belekspo centru.\nVlada Srbije je donela Akcioni plan za energetsku efikasnost kojim je propisala da do 2018. potrošnju energije smanji za devet odsto, ukazala je ona.\nPrema njenim rečima, Srbija se obavezala da u istom periodu poveća udeo energije iz obnovljivih izvora sa 20 na 27 odsto.\nEvropska unija (EU) je zacrtala cilj da smanji potrošnju energije za 20 odsto do 2020. godine.\nŠef Odseka za energetsku efikasnost Ministarstva rudarstva i energetike Antonela Solujić izjavila je FoNetu da Srbija u poređenju sa zemljama okruženja utroši dva do tri puta više energije po jedinici BDP, a četiri do pet puta više od članica EU, tako da itekako mora da radi na efikasnijoj potrpošnji energije.\nOna je istakla da obaveze Srbije za sad proističu iz Ugovora o energetskoj zajednici i da je, po evropskoj direktivi, obavezna da do 2018. smanji potrošnju finalne energije za devet procenata, odnosno jedan odsto godišnje.\nU okviru Projekta koji GIZ sprovodi od 2008, radi se na podizanju svesti u nadležnim organima o značaju energetske efikasnosti.\nMinistarstvo rudarstva i energetike i Ministarstvo građevine i infrastrukture treba da razviju propise u toj oblasti, uz obračun ulaganja i ušteda, a urađene su i tipologije objekata i sprovedena obuka za licenciranje inženjera za energetsku efikasnost.\nPredsednik Inženjerske komore Srbije i potpredsednik Evropske inženjerske komore Dragoslav Šumarac izjavio je FoNetu da je Komora izvršila obuku inženjera za oblast energetske efikasnosti.\nOd 2012. godine obuku je završilo njih 2.000, a 1.400 inženjera položilo je stručni ispit i dobilo je licence, čime je struka obezbedila kadrove.\nTo je dovoljno za Srbiju, koja ima 3,5 miliona građevinskih objekata, ocenio je Šumarac.\nPrema njegovim rečima, do sada je u Srbiji dodeljeno oko 500 energetskih pasoša za privatne i javne zgrade, jer se više ne može dobiti upotrebna dozvola bez tog dokumenta, što investitori dobro znaju.\nPomoćnik direktora proizvodnje JP Beogradske elektrane Petar Vasiljević rekao je da je to preduzeće 2001. počelo modernizaciju sistema za efikasnost.\nZa 10 godina, uz ulaganja 100 miliona evra, podigli smo energetsku efikasnost za 10 odsto, smanjili gibitke u proizvodnji i distribuciji, na čemu štedimo 15 miliona godišnje, rekao je.\nNa taj način, dodao je, obezbedili smo potrošačima - vlasnicima 320.000 stanova i 4.000 lokala - da cena kilovat časa toplotne energije bude efiksanija, uz manji trošak.\nŠef Odseka za energetsku efikasnost Ministarstva građevinarstva, saobraćaja i infrastrukture Jasminka Pavlović rekla je da u Srbiji ubuduće ni jedan objekat neće biti bez građevinske dozvole, ali ni bez energetskog pasoša.\nNa otvaranju sajma RENEXPO četiri opštine - Kučevo, Pirot, Kraljevo i Vrbas - predstavili su rezultate GIZ projekta o energetski efikasnijim školama, ambulantama i javnim zgradama u tim opštinama.\n21 Mar 2021 Čista energija umesto uglja – šta Srbiju čeka u energetskoj tranziciji


IMUNIZACIJA U SRPSKOJ: Pogledajte koje kategorije prve primaju vakcinu protiv korone | Banjaluka.net\nPlanom vakcinacije protiv COVID-19 u Republici Srpskoj, koji je izradio Institut za javno zdravstvo Republike Srpske, prve vakcine trebalo bi da prime korisnici i zaposleni u domovima za smještaj starijih lica i zdravstveni radnici, prioritetno oni koji liječe pacijente inficirane virusom korona i zaposleni u mikrobiološkim laboratorijama za dijagnostiku virusa korona.\nNakon ovih grupa, vakcinisane bi trebalo da budu osobe starije od 65 godina i osobe sa hroničnim oboljenjima, dok će narednim fazama biti obuhvaćene i druge kategorije stanovništva koje su pod povećanim rizikom od infekcije virusom korona: prosvjetni radnici, vaspitači u predškolskim ustanovama, policija, civilna zaštita, vatrogasci, inspektori i drugi, navedeno je iz Ministarstva zdravlja Republike Srpske.\nIz Ministarstva dodaju da će vakcinacija protiv virusa korona biti dobrovoljna i besplatna.\nGrađani će podnositi zahtjev za vakcinaciju, a nakon vakcinacije protiv virusa korona dobiće potvrdu o vakcinaciji, piše “Srpskainfo”.\n“Distribucija i čuvanje svih vakcina protiv COVID 19, u prvim isporukama, pa i onih koje se čuvaju na -80º stepeni, će se raditi tako da se iskoristi postojeći sistem (centralno skladište u Institutu za javno zdravstvo RS, distribucija preko Regionalnih centara Instituta). Кako vakcina koja se čuva na -80 stepeni Celzijusa može da bude stabilna nakon odmrzavanja pet dana (na temperaturi frižidera), biće dovoljni kapaciteti za čuvanje ovih vakcina na -80 stepeni Celzijusa samo na nivou Instituta i regionalnih centara. UNICEF, kancelarija za BiH, pruža pomoć Institutu u obezbjeđivanju novih kapaciteta za hladni lanac. Takođe, Institut za javno zdravstvo Republike Srpske ima kapacitete za skladištenje i distribuciju vakcina koje se čuvaju na višim temperaturama”, zaključili su iz Ministarstva zdravlja Republike Srpske.\nPodsjećamo, Vlada Republike Srpske prihvatila je na jučerašnjoj sjednici Informaciju o Planu vakcinacije protiv COVID-19 u Republici Srpskoj.\nOznake: Ministarstvo zdravlja RS, Plan vakcinacije, vakcina


Francuski košarkaš Matijas Lesor, koji je u sezoni 2017/2018 nastupao za Crvenu zvezdu, karijeru nastavlja u Unikahi iz Malage, nakon sporazumnog raskida sa crveno-belima, potvrdio je klub sa Malog Kalemegdana.\n"Kako je Lesor imao važeći ugovor, naš klub je ovim transferom obezbedio je finansijsku pozitivu od 650.000 evra", saopštili su crveno-beli.\nLesor je pred početak prošle sezone potpisao trogodišnji ugovor sa Crvenom zvezdom i sa njom osvojio titulu šampiona Srbije. U Evroligi je prosečno postizao 8,5 poena uz 5,7 skokova, u ABA ligi je uz osam poena imao i četiri skoka, a u KLS učinak od po četiri poena i skoka po nastupu.\n"KK Crvena zvezda mts Matiasu Lesoru želi sve najbolje u nastavku igračke karijere", navodi se na kraju saopštenja košarkaškog šampiona Srbije.\nDRUŽENJE SA MALIŠANIMA Košarkaši Zvezde posetili Svratište\nGG I ja sam zaradio 100.000e, jer nisam kupio stan...eto finansijske pozitive...ccc koji spin\nZeka FMP Ma šta 650 hiljada?Milion i procenti .\nUŽIVO Crveno-beli izlaz iz krize traže na gostujućem parketu, Andora - Zvezda 19:17


Dan online - Regioni: Voda za 350 domaćinstava - 2017-12-02\nRegioni PRIVODE SE KRAJU RADOVI NA IZGRADNJI VODOVODA U DONJOJ RŽANICI\nTrasa novog vodovoda Voda za 350 domaćinstava\nIzgradnja novog vodovodnog sistema u mjesnoj zajednici Donja Ržanica, sa kog će se napajati oko 350 domaćinstava, privodi se kraju. To su juče potvrdili i iz lokalne uprave navodeći da će se na ovaj način riješiti višedecenijski problem mještana čije su česme, zbog starog, dotrajalog i nefunkcionalnog vodovoda, tokom većeg dijela godine bile suve.\n- Okončanjem radova na podeonoj komori riješiće se pitanje dovoda vode do bazena koji dosada nije korišćen. Na ovaj način poboljšaće se kapacitet iskorišćenosti vodovodnog sistema, a samim tim i riješiti snabdijevanje pitkom vodom na ovom područja - saopšteno je iz Opštine Berane.\nNaglasili su da je projekat za ovaj vodovod je uradila firma „Velmi Juvel“ iz Bijelog Polja, i da su u njegovoj realizaciji aktivno učestvuju i mještani Donje Ržanice. Podsjetili su da se radi o investiciji vrijednoj preko 80.000 eura, s tim što je gro tih sredstava obezbijeđen zahvaljujući donaciji Mormonske vjerske zajednice u Crnoj Gori i izdvajanjima Opštine Berane i Vlade Crne Gore.


Besplatni brzi testovi za predstavnike medija koji nijesu vakcinisani - SafeJournalists\nHome News Podgorica Besplatni brzi testovi za predstavnike medija koji nijesu vakcinisani\nBesplatni brzi testovi za predstavnike medija koji nijesu vakcinisani\nPODGORICA, 02.09.2021. – Ministarstvo zdravlja će obezbijediti besplatne brze antigenske testove za sve predstavnike medija koji izvještavaju sa skupova za čije je prisustvo nužna Nacionalna digitalna COVID potvrda, a koji se, iako pripadaju prioritetnoj grupi za imunizaciju, do sada nijesu vakcinisali.\nTo je najavila resorna ministarka, Jelena Borovinić Bojović.\n“Mediji u Crnoj Gori, uprkos svim razlikama, bez izuzetka, do sada su pokazali i dokazali da su apsolutni saveznici medicine, zbog čega im je Ministarstvo zdravlja zahvalno na dosadašnjem doprinosu u procesu imunizacije protiv koronavirusa”, istakla je Borovinić Bojović.\nBesplatni brzi antigenski testovi, kako je objasnila, u Podgorici raditi u Institutu za javno zdravlje, a u ostalim gradovima testiranje će se vršiti u lokalnim higijensko epidemiološkim službama.\n“Testiranje je neophodno najaviti sa zvanične mejl adrese medija u kom zaposleni rade. Svjesni činjenice da se, nažalost, i dalje rijetko javno govori o tome da su novinari, snimatelji, fotoreporteri i voditelji sve vrijeme izloženi povećanom riziku od oboljevanja od korona virusa, Ministarstvo zdravlja Crne Gore i na ovaj način želi da skrene pažnju na ovu grupu koja je od prvog dana u fokusu naše pažnje, zbog čega smo dužni, u ime svih građana, da im posvetimo dodatno uvažavanje. Ministarstvo zdravlja ohrabruje sve medije u Crnoj Gori da istraju na svojim zadacima uz zahvalnost na svim stranicama i prilozima posvećenim zdravstvenim radnicima i javnom zdravlju svjesni činjenice da istovjetan prostor zaslužujete i vi sami”, poručila je ministarka zdravlja.\nPrevious articleEkipi TVCG navodno zabranili snimanje u Cetinjskom manastiru\nNext articleSMCG: Policija da zaštiti novinare tokom događaja na Cetinju